Πακιστάν Πακιστάν | Travelstories\nΗμερομηνία δημιουργίας 28 Φεβρουαρίου 2009\nΘα σας διηγηθώ την ιστορία μου στο Πακιστάν, το πάλαι ποτε 1992.\nΤότε η χώρα ήταν άγνωστη και δειλά δειλά είχαν αρχίσει να φτάνουν οι πρώτες πληροφορίες για τους Καλάς και τους χαμένους Μακεδόνες. Ο πόλεμος στο Αφγανιστάν – ο σημερινός τουλάχιστον δεν είχε αρχίσει ακόμα – και το Lonely Planet του Πακιστάν δεν υπήρχε στην Ελλάδα.\nΗ πτήση έγινε αρχές Νοεμβρίου με την φοβερή και τρομερή ΡΙΑ, που τότε πετούσε από την Αθήνα.\nΣοκ πρώτο: Μια ώρα μετά την απογείωση από το Ελληνικό, ένας στα πίσω καθίσματα άρχισε να ουρλιάζει σε μια γλώσσα άγνωστη. Νάτη η αεροπειρατεία είπα και άρχισα να προετοιμάζομαι ψυχολογικά για το χειρότερο. Τελικά ήταν ένας δύστυχος Φιλιππινέζος που είχε μια μικρή Αγία Γραφή την έσκιζε και έτρωγε τα κομμάτια της ουρλιάζοντας Jesus Christ! Ήρθαν οι αεροσυνοδοί, ήρθαν και οι πιλότοι τον ηρέμησαν κάπως και όταν φτάσαμε στο Καράτσι, είδα το ασθενοφόρο και τους νοσοκόμους να τον περιμένουν. Ακόμα εκεί θα είναι…\nΑλλαγή αεροπλάνου για Ισλαμαμπάντ. Ως συνήθως δεν είχα κλείσει τίποτε μέχρι εκείνη τη στιγμή. Βρήκα ένα προκατακλυσμιαίο ταξί και πήγαμε στο γειτονικό Ραβαλπίντι που είναι πιο …πακιστανικό και όχι τόσο σύγχρονο όπως το Ισλαμαμπάντ.\nΟ ταξιτζής με πήγε σε ένα άθλιο ξενοδοχείο στο κέντρο της πόλης με πακιστανούς συγκάτοικους και με δωμάτιο με τουαλέτα, που μεταξύ μας καλύτερα να ήταν κοινόχρηστη, γιατί έτσι είχα τη βρώμα και τα ποντίκια μέσα στο δωμάτιο μου. Επειδή ήμουν ένα ράκος την έπεσα και ούτε σκοτίστηκα για ποντίκια, κατσαρίδες και άλλα εξωτικά που γυρόφερναν στο δωμάτιο. Για βραδυνό έφαγα αυγά και ένα εξαιρετικό γιαούρτι, το θυμάμαι ακόμα.\nΤην άλλη μέρα πήγα στον σταθμό των λεωφορείων – ένα χάος μέσα στη σκόνη και όλες τις επιγραφές στα ουρντού. Με τα πολλά, βρήκα λεωφορείο για τα Τάξιλα, για να δω τα ερείπια της ελληνιστικής πόλης.\nΤα Τάξιλα είναι κανα-δυο ώρες από το Ισλαμαμπαντ και ο αρχαιολογικός χώρος είναι τεράστιος και αχανής. Τα περισσότερα ερείπια δεν είναι σπουδαία όμως γιατί το υλικό που έφτιαχναν τα κτίρια είναι σαθρό και μαλακό και τα περισσότερα κτίσματα απλά έχουν διαλυθεί. Κάτι λίγα που έχουν μείνει έχουν ελληνικά στοιχεία, όπως ιωνικά κιονόκρανα. Μέσα στον χώρο νοίκιασα κάρο με βόδια για να πάω πιο γρήγορα και πιο άνετα.\nΒρήκα και έναν Καναδό, που μου έκανε και παρέα και μιλούσαμε για διάφορα και μοιραστήκαμε και το κόστος του κάρου. Πιο καλά με παρέα, γιατί στις απομονωμένες περιοχές του αρχαιολογικού χώρου, έχουν αναφερθεί επιθέσεις και καλά είναι να υπάρχει και αστυνομική συνοδεία.\nΑυτό που αξίζει είναι το μουσείο στην είσοδο του χώρου, που έχει σπουδαία συλλογή με νομίσματα με όλους τους Έλληνες βασιλιάδες της Βακτριανής, αγάλματα της τεχνοτροπίας Γκαντάρα και διάφορα κεραμικά που νομίζεις ότι βγήκαν από αθηναϊκό νεκροταφείο. Έχει και μια επιγραφή έξω που την τοποθέτησε κάποιος Αλεξάνδρου, που προσπαθεί να βγάλει λεφτά από την υπόθεση των Καλάς, θα αναφερθώ πιο κάτω γιαυτό. Το απογευματάκι πήρα το λεωφορείο για το Πεσαβάρ.\nΆ ξέχασα να αναφέρω τον ποταμό Ινδό με τα κάστρα του και τους δεκάδες φορτηγατζήδες που πλένουν τα πολύχρωμα και στολισμένα φορτηγά τους στα ρηχά του ποταμού.\nΣτο Πεσαβάρ έφτασα το βράδυ και πήγα κατευθείαν στο κρατικό μοτέλ της πόλης, που χτίστηκε την εποχή των Άγγλων και από τότε παρέμεινε το ίδιο...\n16,2 KB Προβολές: 261\nReactions: evikal, GTS, Menia21 και άλλα 25 μέλη\nΠεσαβάρ. Χίλιες και μια νύχτες.\nΕίχα δει το Καπαλι Τσαρσί, το Χαν ελ Χαλίλι, το παζάρι της Δαμασκού και το Τσάντνι Τσωκ του Δελχί. Σαν την αγορά του Πεσαβάρ όμως κανένα! Τι να σας λέω…\nΚαι μόνο οι Αφγανοί αντάρτες με τα φυσεκλίκια σταυρωτά στο στήθος και τις πορτοκαλί γενιάδες φτάνουν. Η μπούργκα πάει σύννεφο. Τα καλάσνικοφ επίσης. Αλλά ο κόσμος είναι φιλικός, χαμογελαστός, όλοι θέλουν να κεράσουν τον ξένο που ήρθε στα μέρη τους. Πρόκειται για τους αγριωπούς Πατάν, ή Παστούν, που κρατάνε τη βεντέτα, είναι πολεμοχαρείς, έχουν φοβερούς νόμους τιμής, αλλά και είναι φοβερά φιλόξενοι επίσης.\nΤο μουσείο του Πεσαβάρ, άλλος κόσμος. Ήμουν ο μόνος επισκέπτης και ο φύλακας προθυμοποιήθηκε να με ξεναγήσει. Είδα εκπληκτικές συλλογές νομισμάτων, αγάλματα που απεικονίζουν απολλώνιους βούδες, γλυπτά και ξύλινα ξόανα των Καλάς. Είδα μικρά αγαλματίδια, λυχνάρια και κτερίσματα που έδειχναν ελληνικότατα και που με μεγάλη ευκολία και χωρίς φόβο μου τα έφερναν την προηγούμενη μέρα στα Τάξιλα νεαροί αρχαιοκάπηλοι μέσα στις χούφτες τους, για να μου τα πουλήσουν για 5 δολάρια.\nΣτο Πεσαβάρ έμεινα μια βδομάδα γιατί κάθε μέρα έλεγα ότι θα φύγω και όλο τα ανέβαλλα. Μόνο στην Τραπεζούντα σε ένα άλλο ταξίδι μου, είχα την ίδια αίσθηση. Και εκεί δεν μου έκανε καρδιά να φύγω. Πήγα σε απίστευτα τζαμιά και μεντρέσες, περπάτησα όλα τα παζάρια, έφαγα σε σπίτια καλεσμένος από ντόπιους, έφαγα και σε λαϊκά και ταπεινά εστιατόρια κάτω από το φως της γκαζόλαμπας, τριγύρισα παντού από το πρωί ως το δειλινό που οι μουεζίνηδες φώναζαν τους πιστούς για προσευχή. Είχα την τύχη να ξαναπάω στο Πεσαβάρ και άλλη φορά και πάλι το ίδιο ένιωσα. Ανεπανάληπτη πόλη, μια βουτιά στον 17ο αιώνα!!\nΆρχισα να ψάχνω πληροφορίες για να πάω στους Καλάς. Τελικά κατέληξα ότι η αφετηρία για τους Καλάς είναι η κωμόπολη Chitral, σε μια απομονωμένη κοιλάδα του Ινδοκαύκασου. Πως πάνε εκεί όμως τώρα? Αγγλικά δεν μιλούσε κανείς και όσοι μιλούσαν δεν είχαν ιδέα.\nΟ σταθμός των λεωφορείων, ακόμα πιο χαώδης από αυτόν του Ραβαλπίντι, χιλιάδες σαράβαλα με ακαταλαβίστικες επιγραφές επάνω, χιλιάδες κόσμος μέσα στη σκόνη και στο καυσαέριο από το μαζούτ. Κουτσά στραβά βρήκα μια άκρη. Μου λένε, αύριο το πρωί στις 6 φεύγει το λεωφορείο, νάσαι εδώ στις 5.30. Οκ θα είμαι. Και πήγα.\nΤο λεωφορείο 20 θέσεων, πανάρχαιο από την εποχή των παγετώνων. Ξηλωμένα καθίσματα, σκοτωμένες μύγες στα τζάμια, δυο δάχτυλα σκόνη παντού, στρίμωγμα και άθλιοι μακρόσυρτοι αμανέδες. Με βάζουν να καθίσω με έναν Ιρλανδό κοκκινομάλλη, Μαικ τον λέγανε, καλή του ώρα όπου και αν βρίσκεται τώρα.\nΤους ξένους τους σέβονται, τους βάζουν ξεχωριστά από τους υπόλοιπους, μην τυχόν και γίνει καμία στραβή, τους κλέψουν κανένα πορτοφόλι, ή τους βάλουν χέρι, συνηθίζεται αυτό σε εκείνα τα μέρη, αν πας άσπρος, ξανθός και ξυρισμένος, την έβαψες, όλοι σε ζαχαρώνουν, γιατί το σεξ απαγορεύεται. Μόνο αν παντρευτεί κάποιος και τη γυναίκα του δεν τη βλέπει ποτέ γυμνή, πάντα όλα γίνονται με τα ρούχα και σε απόλυτο σκοτάδι, είναι αμαρτία, μη! μακρυά! Τζίζ!\nΗ διαδρομή περνάει από πυκνοκατοικημένες κοιλάδες, δίπλα σε ποτάμια με παιδάκια που παίζουν στο νερό και γυναίκες που πλένουν ρούχα. Μακρυά αχνοφαίνονται οι όγκοι του Ινδοκαύκασου, που σε προδιαθέτουν για το τι έπεται μετά.\nReactions: dpapatsimpas, Mυρτώ, malysa και άλλα 4 μέλη\nΗ διαδρομή ανεβοκατεβαίνει βουνά με δάση από κωνοφόρα, που διακόπτονται από καταπράσινα χωράφια, λες και δεν είναι Νοέμβριος. Δεκάδες μικρά και μεγάλα χωριά, με τούβλινα και ξύλινα σπίτια, στα χαμηλά με ταράτσες και όσο αναβαίνουμε ψηλότερα με στέγες από λαμαρίνα για να γλιστράει το χιόνι το χειμώνα. Παντού παιδιά. Στα ποτάμια, στους σκονισμένους δρόμους, στις αυλές να παίζουν δίπλα στις αγελάδες και τις κατσίκες. Οι γυναίκες όλες σκεπασμένες από την κορφή μέχρι τα νύχια. Οι άντρες όλοι με γένια, άλλοι με τουρμπάνια, άλλοι με κάτι φεσάκια άσπρα.\nΚαι εκεί κάπου μια ώρα από το Πεσαβάρ μπαίνουμε σε μια μεγάλη πόλη – δεν θυμάμαι καν πως τη λένε – και σταματάμε στο σταθμό και όλοι κατεβαίνουν.\nΤι γίνεται ρε παιδιά? Α, εσείς που πάτε στο Τσιτράλ θα αλλάξετε λεωφορείο εδώ. Σίγουρα? Σίγουρα.\nΚαι που να ξέρουμε εμείς σε ποιο λεωφορείο να πάμε? Όλα είναι γραμμένα στα Ουρντού με αραβικά ορνιθοσκαλίσματα.\nΕκεί θα πάτε, εκεί πήγαμε.\nΜας κέρασαν και τσάι, ως συνήθως. Εγώ και ο Μάικ.\nΠεριμέναμε καμιά ώρα, μας βάζουν σε ένα λεωφορειάκι Toyota με 13 θέσεις. Ούτε ξέραμε αν πήγαινε στο Τσιτράλ. Περιμέναμε μέσα στο Toyota κανένα τέταρτο. Δεν ερχόταν κανείς, δεν φεύγαμε, μέναμε εκεί.\nΚανείς δεν μιλάει αγγλικά, βρήκαμε ένα παιδάκι, ήταν δεν ήταν 8 χρόνων. Μιλάς αγγλικά? Μιλάω. Πάει στο Τσιτράλ αυτό? Ρωτάει έναν μπάρμπα, έρχεται ενθουσιασμένο. Πάει, μας λέει. Τι καλά! Θα μπορούσε να πηγαίνει οπουδήποτε και θα μπορούσαν να μας είχαν απαγάγει και να μην έπαιρνε μυρωδιά κανένας.\nΞεκινάει η Οδύσσεια. Δεκατρείς άνθρωποι στριμωγμένοι με τα πράγματα μας μέσα στο Toyota. Τα επόμενα 5 χιλιόμετρα ήταν γεμάτα κατσίκες, βόδια, άλογα, μουλάρια και ανθρώπους. Απίστευτο θέαμα. Και μετά αρχίζει η σταδιακή ανηφόρα. Τα κωνοφόρα μπερδεύονται με φυλλοβόλα που είναι κατακίτρινα από το φθινόπωρο.\nΚόσμος παντού, μα πόσο πληθυσμό έχει αυτή η χώρα?\nΣιγά-σιγά ο κόσμος αραιώνει, τα χωριά λιγοστεύουν, τα κωνοφόρα επικρατούν και κάτι λίγα τσαγάδικα στη μέση του πουθενά μαρτυρούν ότι υπάρχουν άνθρωποι.\nΦτάνουμε στην ορεινή διάβαση Λοβάρι. Ο δρόμος ανεβαίνει σε φουρκέτες και γίνεται χωματόδρομος, γεμάτος σκόνη από τα στολισμένα σαν γύφτισσες φορτηγά που κατεβαίνουν από την αντίθετη κατεύθυνση. Είμαστε στο δρόμο πολλές ώρες, είναι ήδη απόγευμα, η μέρα πλέον είναι μικρή και εγώ αρχίζω να ανησυχώ αν θα φτάσουμε ποτέ στο Τσιτράλ.\nΦτάνουμε στην κορυφή της διάβασης, μετά από πολύωρη ανηφόρα. 3.200 μέτρα. Η διάβαση κλείνει από το Νοέμβριο και μετά και όσοι πρέπει να την περάσουν, το κάνουν με τα πόδια ή με μουλάρια μέσα από τα χιόνια σαν τις ηπειρώτισσες το 40.\nΑκόμα όμως είναι ανοιχτή, σε κάποιο μέρος στα δεξιά του δρόμου μόνο έχει μια μεγάλη χιονούρα και υπάρχουν κάτι άντρες που παίρνουν παγωμένο χιόνι για τα πρωτόγονα ψυγεία – παγωνιέρες στα σπίτια τους στα γειτονικά χωριά.\nΠάμε λίγα χιλιόμετρα πιο κάτω – έχει αρχίσει κάπως η κατηφόρα πλέον και μπαμ!!\nΤι έγινε? Γιατί σταματήσαμε? Κοιταζόμαστε μεταξύ μας.\nΑ, χάλασε!!! Και πως χάλασε? Άντε να ανοίξουμε τη μηχανή να δούμε.\nΟόοοχι, δεν χάλασε έτσι, έσπασε ο άξονας!!\nΚαι τώρα? Με μεγάλη έκπληξη βλέπω τον οδηγό να μοιράζει χρήματα στους επιβάτες και εκείνοι να εξαφανίζονται.\nΜα τι κάνει? Μας δίνει και μας κάτι λεφτά. Τι είναι αυτά? Είναι το υπόλοιπο του εισιτηρίου σας, δεν πάμε παρακάτω. Μέσα στην ερημιά!!!! Έξω να κάνει το κρύο της αρκούδας, 3.000 μέτρα το Νοέμβριο. Όλοι γίνονται καπνός. Τυλίγανε το κιλίμι/σάλι/τι τέλος πάντων είναι αυτό, στην πλάτη τους και την κάνανε.\nΕμείς αποσβολωμένοι στο έρημο πλέον Toyota. Και ο οδηγός άφαντος και αυτός. Ο Μαικ άρχισε να τα παίζει. Να βγούμε να περπατήσουμε μέχρι το κοντινότερο χωριό μου λέει. Και πόσο κοντά να είναι όμως? Θα μας πιάσει η νύχτα και εδώ δεν είναι Πάρνηθα, έχει λύκους, αρκούδες, λεοπαρδάλεις, είμαστε στην καρδιά της Ασίας σε ακατοίκητα και άγρια μέρη. Και με παγωνιά. Θα μείνουμε εδώ, αποφάσισα. Αν θέλεις εσύ να φύγεις φύγε, εγώ θα μείνω στην ασφάλεια του κλειστού χώρου, που κόβει τον παγωμένο αέρα. Έχω και υπνόσακο, μια χαρά θα είναι. Και αύριο με το φως της ημέρας κάτι θα βρούμε να κάνουμε. Η ισχύς εν τη ενώσει, τι να κάνει ο Μάικ, προκειμένου να περιπλανιέται μέσα στην άγρια νύχτα στα πακιστανικά δάση, αποφάσισε να μείνει μαζί μου.\nReactions: dpapatsimpas, malysa, Dorotija και άλλα 3 μέλη\nΠρεπει να ειναι απο τις πιο ενδιαφερουσες ταξιδιωτικες σου εμπειριες traveladdict!\nΑυτη κι αν ειναι χωρα ανεγγιχτη απο τον τουρισμο.\nΑγαπητή go2dbeach, ήταν απίστευτη εμπειρία και πριν 15 χρόνια να φανταστείς. Είναι υπέροχη χώρα το Πακιστάν.\nΜόνο που είναι δύσκολη χώρα και ακόμα πιο δύσκολη για τις γυναίκες. Ένα μήνα γύριζα και μια γυναίκα τουρίστρια δεν είδα.\nΜόνο άντρες και αυτοί μετρημένοι στα δάχτυλα του ενός χεριού.\nπρώτη φορά στο φόρουμ αυτό γούρλωσα τα μάτια μου..τοοοοσο πολύ...\nκαι αυτό γιατί με έκανες να ξαναζήσω το ντοκιμοντέρ στα χνάρια του Μεγάλου Αλέξανδρου,όχι τόσο για την ιστορία,αλλά για το ταξίδι...μου φάνηκε τόσο δύσβατο και τραχύ,τόσο πρωτόγνωρο και αλλοτινό...\nμπράβο σου μπορείς να είσαι περήφανος !!θέλει τόλμη και αρετή...\nάν είχα έναν συνοδηπόρο θα έφευγα αύριο..με συναρπάζει!!\nΒλέπουμε ένα πολύχρωμο φορτηγό να έρχεται αγκομαχώντας μέσα σε σύννεφα σκόνης. Είναι αργά το απόγευμα, ο ήλιος είναι πίσω από την πλαγιά και μέσα στην ερημιά μας φάνηκε ότι ήρθε η σωτηρία από τον ουρανό. Του κάνουμε νόημα να σταματήσει, αλλά αυτός μας κάνει νόημα ακαταλαβίστικο και δεν σταματάει. Ακόμα θυμάμαι τη φάτσα του με τη γενιάδα πίσω από τα κομπολόγια και τις γιρλάντες με τις χάντρες που χόρευαν στο σκονισμένο παρμπρίζ του φορτηγού. Απογοήτευση!! Περνάει κι άλλο σε λίγο. Το ίδιο. Τι θα κάνουμε τώρα?\nΚαταφεύγουμε στο ερειπωμένο Toyota και προσπαθούμε να σκεφτούμε.\nΚαι καλά ο λύκος. Αν έρθει, εμείς θα τον βλέπουμε μέσα από το τζάμι. Αν έρθουν όμως ληστές? Η χώρα είναι στην κατάσταση που ήταν η Ελλάδα το 1800 και η ύπαιθρος είναι γεμάτη ληστοσυμμορίες, που σκοτώνουν και λεηλατούν. Άλλη σκοτούρα βάλαμε στο κεφάλι μας…\nΚαι εκεί που ήμασταν απελπισμένοι, νάσου ένα πανομοιότυπο Toyota, φορτωμένο με επιβάτες. Και σταματάει!! Αυτό εννοούσαν οι οδηγοί των φορτηγών. Γι αυτό μας έκαναν νόημα. Ήξεραν ότι έρχεται λεωφορείο της γραμμής και μας προειδοποιούσαν. Άντε να μπούμε στο μικροσκοπικό λεωφορειάκι. Ήταν ήδη γεμάτο, αλλά εγώ ήμουν πανευτυχής. Φορτώσαμε τα σακίδια στην οροφή, τα δέσαμε όπως-όπως και στριμωχτήκαμε με τους υπόλοιπους. Ήταν η πρώτη φορά που είδα γυναίκες ντόπιες να εφάπτονται με άντρες!! Στην ανάγκη και οι θεοί πείθονται…\nΑλλά ήμασταν για γέλια. Το αυτοκίνητο χωρούσε 13 άτομα και ήμασταν 15. Και κάθε λίγο σταματούσε και έπαιρνε και άλλους στο δρόμο, ήταν αυτοί που είχαν εγκαταλείψει το πρώτο αυτοκίνητο και είχαν εξαφανιστεί στις ερημιές!\nΓρήγορα γίναμε 21 άτομα. Απίστευτο. Ήμουν στριμωγμένος στην άκρη και είχα κολλήσει στην πόρτα και ο Μάικ καθόταν στα γόνατα μου, ενώ από την άλλη με έσπρωχνε ένας βλοσυρός γενιοφόρος. Όλοι ήταν ο ένας πάνω στον άλλο και οι αποσκευές από πάνω. Έλεγα ότι το αυτοκίνητο δεν θα τη βγάλει καθαρή.\nΣε καμιά ώρα και ενώ έξω είναι νύχτα, ξαφνικά σταματάμε. Τι έγινε πάλι?\nΟ νόμος του Μέρφυ φυσικά, αν είναι να συμβούν τα ανάποδα γίνονται όλα μαζί. Λύθηκαν και έπεσαν τα σακίδια από πάνω και μόνο ο οδηγός το πήρε χαμπάρι, εμείς τίποτα. Πως άλλωστε να το αντιληφθούμε με τέτοιες συνθήκες ταξιδιού, με απίστευτο θόρυβο από τη μηχανή και τα ντάπα-ντούπα από τις λακούβες.\nΕυκαιρία για ξεμούδιασμα. Άντε να βγεις από κει μέσα όμως. Και καλά βγήκαμε, πως ξαναμπαίνουμε τώρα! Με τα πολλά ξαναπαίρνουμε τις θέσεις μας και το μαρτύριο συνεχίζεται.\nΣε μισή ώρα, μπαμ! Δεν το πιστεύω, λέω από μέσα μου δεν μου συμβαίνει αυτό εμένα. Πάλι?\nΕίχε πάει 9 η ώρα, σκοτάδι πίσσα έξω. Βγαίνουμε και περιμένουμε να αλλάξει ο οδηγός το λάστιχο.\nΚαι τότε τους είδα! Μέσα από το σκοτάδι και τα δέντρα έβλεπα σιλουέτες που ήταν κοντά μας, καμιά δεκαριά μέτρα μέσα στη βλάστηση. Άκουγα τους ψίθυρους τους και έβλεπα τις κάφτρες από τα τσιγάρα τους. Ήταν άνθρωποι, μέσα στη νύχτα, στον ακατοίκητο εκείνο τόπο, σε μια χώρα σε εμπόλεμη κατάσταση, χωρίς νόμους. Και μας παρατηρούσαν. Δεν ερχόταν κοντά μας, δεν μας μιλούσαν, απλά μας παρατηρούσαν. Τώρα την κάτσαμε! Πάω στον Μάικ και του λέω να κρύψει τα χρήματα και το διαβατήριο του. Οι υπόλοιποι, χαμπάρι! Ούτε που τους ένοιαζε. Το λάστιχο αλλάζει, εγώ περιμένω την επίθεση από στιγμή σε στιγμή, ο οδηγός μας λέει να μπούμε και εμείς φεύγουμε σαν κύριοι – στριμωγμένοι βέβαια – αλλά κύριοι. Ποτέ δεν έμαθα τι ήταν αυτοί οι άνθρωποι, τι θέλανε μέσα στη νύχτα, γιατί δεν μας μίλησαν και γιατί δεν μας πείραξαν.\nΤο ταξίδι συνεχίζεται σε απόλυτο σκοτάδι και ο θόρυβος από τα λάστιχα στο χωματόδρομο με νανουρίζει, μόνο που το σκαμπανέβασμα με κάνει να χτυπάω το κεφάλι μου στο μέταλλο της πόρτας και δεν μπορώ να κοιμηθώ καθόλου. Δεν μπορώ και να βολευτώ με τον Μάικ από πάνω μου και τον άλλο κολλημένο δίπλα μου, κοντεύω να σκάσω. Αρκετή ώρα αργότερα σταματάμε πάλι. Είναι μια περίπολος του στρατού, είναι πολύ επικίνδυνα να συνεχίσουμε πιο κάτω, μας λένε, και πρέπει να κοιμηθούμε εκεί και να συνεχίσουμε την επομένη.\nΚαι που θα κοιμηθούμε? Στο τσαγάδικο πιο κάτω.\nΌντως έχει ένα τσαγάδικο – τσαιχανάδες τα λένε εκεί – ελεεινό και τρισάθλιο: Χωματένιο πάτωμα, χαμηλοτάβανο με πνιγηρή από την κάπνα ατμόσφαιρα, πεταμένα αποφάγια παντού και αμυδρό φωτισμό από μια λάμπα πετρελαίου. Και καμιά τριανταριά αγριωποί άντρες ξαπλωμένοι σε βρώμικα στρώματα και κιλίμια. Όλοι με τουρμπάνια, γενιάδες με άγριο μάτι και οπλισμένοι. Γυναίκες πουθενά. Μα που θα κοιμηθούν οι δύστυχες? Μάλλον σε άλλο δωμάτιο, εδώ είναι Πακιστάν δεν είναι παίξε-γέλασε. Μαγείρευε ο τσαϊχανατζής και έκανε τηγανητά αυγά με πίτα σαν το ινδικό το τσαπάτι. Ένας άλλος «έπλενε» τα τσίγκινα πιάτα μέσα σε μια λεκάνη, με ένα καφετί νερό με σκουπίδια και αποτσίγαρα μέσα.\nΜπήκαμε μέσα σκύβοντας, τόσο χαμηλά ήταν και όλων τα μάτια έπεσαν πάνω μας. Καλώς τα τα πουλάκια μου, θα σκέφτηκαν όλοι αυτοί, που το μόνο που είχαν δει μέχρι τότε θα ήταν κανένας αστράγαλος και αυτός στα κρυφά.\nΚαι τώρα? Άλλο πρόβλημα προέκυψε.\nΈβλεπες στα μάτια τους την περιέργεια αλλά και κάτι το νοσηρό, ήμασταν εύκολος στόχος, δυτικοί γαρ, δεν θα δίσταζαν να μας βάλουν κάτω και στο τέλος να μας κόψουν και το λαιμό. Ήταν τόσο πεινασμένοι σεξουαλικά, που οτιδήποτε τους έπεφτε ήταν ευπρόσδεκτο. Και ο στρατός έξω δεν θα ανακατευόταν καθόλου...\nΟ Μάικ δεν πήρε πρέφα, σαν τη καλή χαρά έτρεξε στα τηγανητά αυγά και μόνο όταν άπειρα χέρια άρχισαν να τον χουφτώνουν, κατάλαβε τι παιζόταν εκεί μέσα και τι τραγική μοίρα τον περίμενε…\nΌπου φύγει- φύγει.\nΠάμε έξω, είναι ένας αξιωματικός.\nΝα μείνουμε στο αυτοκίνητο? Γιατί? Έχει κάπνα μέσα και δεν μπορούμε.\nΓέλασε, πρόσταξε τον οδηγό να μας ανοίξει και πέσαμε στις θέσεις. Με μεγάλη μας έκπληξη ο τσαϊχανατζής μας έφερε στο αυτοκίνητο αυγά, πίτες και κρύο νερό. Έτσι πέρασε η νύχτα…\nReactions: KLEOPATRA and Aria_C\nΠρωί-πρωί με κρύο, γιατί με το φως της ημέρας διαπιστώσαμε ότι βρισκόμαστε μέσα σε μια βαθειά και δασωμένη κοιλάδα, εγκαταλείψαμε το «άντρο του πόθου» και άντε ξανά στο Toyota, με όλη τη κομπανία για το Τσιτράλ, το οποίο ευτυχώς δεν απείχε πάνω από 2 ώρες από εκεί που διανυκτερεύσαμε.\nΔηλαδή, αν δεν είχαμε το ατύχημα στη διάβαση Λοβάρι, θα είχαμε φτάσει έγκαιρα, παρʼόλη τη μικρή μέρα του Νοέμβρη.\nΤο Τσιτράλ είναι χωριό. Ένα μεγάλο χωριό στη μέση του πουθενά. Τα σπίτια έχουν στέγες και όχι ταράτσες γιατί το χειμώνα χιονίζει, οι δρόμοι είναι χωματόδρομοι και το χωριό είναι γεμάτο σκόνη και φασαρία.\nΤην ημέρα. Γιατί τη νύχτα δεν κινείται τίποτα. Το Πακιστάν εφαρμόζει τον ισλαμικό νόμο και απαγορεύονται τα πάντα. Αλκοόλ, ξένα περιοδικά, τράπουλες, παρέα με γυναίκες, απαγορεύονται αυστηρά.\nΟι κάτοικοι όπως και οι υπόλοιποι βορειοπακιστανοί δεν έχουν καμία σχέση με τα μαυρογκάγκαλα του νότου. Είναι λευκοί, έχουν πράσινα μάτια, ευγενικές φυσιογνωμίες και θα έκαναν πολλές συμπατριώτισσες μας να λιποθυμούν και να πέφτουν κάτω σαν τις κορίνες στο μπόουλινγκ.\nΑυτά για την εμφάνιση. Γιατί τα άλλα…\nΗ συνηθισμένη προσέγγιση του βορειοπακιστανού σε έναν δυτικό είναι η εξής:\nΑπό την Ελλάδα. Την ξέρεις?\nΣιγά μη την ξέρει, αλλά λέει ότι την ξέρει, για να κρατήσει ζωντανή τη συζήτηση.\nΕίναι μακριά η Ελλάδα?\nΕίναι μακριά, είναι ανάμεσα στην Ιταλία και την Τουρκία.\nΤην Ιταλία επίσης δεν την ξέρει, την Τουρκία την έχει ακουστά λόγω Ισλάμ, και είναι γι αυτόν ο άπιαστος και απαγορευμένος παράδεισος των μπακλαβάδων και των γυναικών που κυκλοφορούν ξεσκέπαστες.\nΚαι έρχεται η ερώτηση-καταπέλτης:\nΈχετε γυναίκες στην Ελλάδα?\nΚαι αρχίζει η ανάκριση: πως είναι, είναι ωραίες? Φαίνονται τα μαλλιά τους? Κάνουν σεξ?\nΑν κάνεις το λάθος και συνεχίσεις την κουβέντα απέκτησες έναν «φίλο» που δεν θα ξεκολλάει από πάνω σου. Θέλει να του περιγράψεις με κάθε λεπτομέρεια, τις Ελληνίδες και την ανατομία τους, τι κάνουν στο κρεβάτι και αν είναι εύκολο για έναν Πακιστανό να πάει στην Ελλάδα. Γρήγορα ψυλλιάζεσαι, ότι ο περί ου ο λόγος θα έχει μια άκρως ενδιαφέρουσα και υγρή νύχτα στο μοναχικό κρεβάτι του, όταν θα σκέφτεται αυτά που του είπες…\nΆσε που μπορεί να πάρει και θάρρος και να το προχωρήσει πιο πολύ…\nΣτο Τσιτράλ παίζουν επίσης πόλο.\nΌχι γουότερ-πόλο, πόλο κανονικό με άλογα. Όταν γίνεται αγώνας όλο το χωριό πάει στο – ας πούμε – στάδιο και τον παρακολουθεί. Εκεί να δείτε φανατισμός και αγριοφωνάρες. Αλλά το θέαμα είναι μοναδικό.\nΤο Τσιτράλ έχει και βασιλιά.\nΒασιλιά κανονικό, που μέχρι την ανεξαρτησία του Πακιστάν τη δεκαετία του 40, είχε όλα τα προνόμια που έχουν οι βασιλιάδες. Σήμερα εκπροσωπεί την περιοχή του στο κοινοβούλιο στο Ισλαμαμπάντ και έχει περιορισμένα προνόμια, κάτω από την Πακιστανική κυριαρχία. Αυτόν λοιπόν τον άνθρωπο ήθελα να τον δω.\nΑφού αποχαιρέτισα τον Μάικ, που θα πήγαινε την ίδια μέρα στους Καλάς, εγώ τακτοποιήθηκα στο μοτέλ ( όλα τα κρατικά μοτέλ εκεί λέγονται PDCC, ή κάπως έτσι, ποτέ δεν έμαθα τι σημαίνουν αυτά τα αρχικά).\nΤο ντους γίνεται με παγωμένο νερό, κάτι καθόλου ευχάριστο το Νοέμβριο, αλλά μετά τη σκόνη και τη βρώμα, μια χαρά μου ήρθε. Η υπόλοιπη ημέρα πέρασε με επίσκεψη στο τζαμί του χωριού, που κάνει ωραίο φωτογραφικό θέμα με μπακγκράουντ τα φθινοπωρινά δέντρα και τα χιονισμένα βουνά και βόλτα στο παζάρι.\nΗ νύχτα ήρθε γρήγορα, οι μέρες άρχισαν να γίνονται απελπιστικά μικρές. Επειδή όμως ήταν ακόμα νωρίς – άσχετα με το σκοτάδι – τα μαγαζάκια στο παζάρι ήταν ανοιχτά. Και μου επεφύλασσαν μια ωραία και σπάνια έκπληξη…\nΣτο παζάρι λοιπόν, που παρεπιπτόντως δεν έχει ηλεκτρικό ρεύμα και όλα φωτίζονται με γκαζόλαμπες, πουλάνε διάφορα άχρηστα πράγματα, άχρηστα για τον τουρίστα, γιατί τι να το κάνεις το μπουρί της σόμπας, ή τη μασιά για το μαγκάλι?\nΠουλάνε όμως και κάτι άλλα πραγματάκια, που ξεχνάς το όνομα σου...\nΤο Πακιστάν είναι από τις μεγαλύτερες παραγωγούς χώρες σε πολύτιμες και ημιπολύτιμες πέτρες. Μαζί με τη Χιλή, είναι οι μόνες που βγάζουν λάπις λάζουλι, αυτό το όμορφο μπλε πολύτιμο ορυκτό.\nΚαι επίσης, δίπλα είναι το Αφγανιστάν. Το Αφγανιστάν είναι γνωστό για τον πόλεμο, τους ταλιμπάν, το όπιο, αλλά λίγοι γνωρίζουν, ότι το μεγαλύτερο ορυχείο ρουμπινιών στον πλανήτη βρίσκεται εκεί. Και με τα καλύτερα σε ποιότητα ρουμπίνια. Και με τον πόλεμο, το λαθρεμπόριο ρουμπινιών οργιάζει και τα ρουμπίνια πωλούνται πάμφθηνα στο Πακιστάν, από κακομοίρηδες Αφγανούς που προσπαθούν να επιβιώσουν. Υπάρχουν και οι μεγαλέμποροι, αλλά εκείνοι δεν σκοτίζονται να πουλάνε ρουμπίνια στα παζάρια των χωριών, εκείνοι τα στέλνουν κατευθείαν στην Ευρώπη και το Ντουμπάι.\nΔεν μπορείτε να φανταστείτε τη μαγεία να παζαρεύεις ρουμπίνια και λάπις και άλλα πολύτιμα πετράδια σε μεσαιωνικά μικροσκοπικά μαγαζάκια, τόσο μικρά, που αναγκάζεσαι να κάτσεις κάτω. Και όταν αγοράσεις αυτό που θέλεις, ο έμπορος δεν στο βάζει σε πολυτελές κουτάκι, αλλά στο τυλίγει σε εφημερίδα με γραφή ουρντού!\nΤα περισσότερα είναι ακατέργαστα, αγοράζεις κοτρώνα ενός κιλού για 20 δολάρια. Το φέρνεις στην Ελλάδα, το πας σε κοσμηματοπώλη που ξέρεις, και στο δίνει έτοιμο. Σου τρώει και το μισό, αλλά τι σε νοιάζει, το πήρες τόσο φτηνά, που δεν σου καίγεται καρφί.\nReactions: marian23, KLEOPATRA and Aria_C\nειμαι περίεργη τι σε οδήγησε να κάνεις ένα τέτοιο ταξίδι.\nάν θες μας λές !\nAγαπητή renata, πολύ νέος ακόμα, το 1984, ή το 85, δεν θυμάμαι ακριβώς, είχα διαβάσει ένα άρθρο στο ορειβατικό περιοδικό Κορφές, για μια ομάδα Ελλήνων που διέσχισε το βόρειο Πακιστάν και πέρασε και από κάποια χωριά, που οι κάτοικοι τους ήταν ειδωλολάτρες. Καμία αναφορά σε Μεγαλέξανδρο, Μακεδόνες κλπ. Προφανώς δεν ήξεραν τότε.\nΜου κίνησε την περιέργεια και μετά από λίγα χρόνια διάβασα σε ένα βιβλίο για τους Καλάς. Είχε προηγηθεί ένα ταξίδι 4 μηνών με τη φίλη μου στην Ινδία και ένα άλλο 9 μηνών - μόνος μου αυτό - στη Νότια Αμερική. Με εμπειρία πλέον στα μακρινά και δύσκολα ταξίδια, αποφάσισα να κάνω το Πακιστάν, για να δω ιδίοις όμμασι τους διάσημους πλέον Καλάς.\nμε κάλυψες ..κάτι τέτοιο υπέθεσα και εγώ!\nτέτοιο ταξίδι μόνο ένας "καλοδουλεμένος" ταξιδιώτης μπορεί να το πραγματοποιήσει..\nθέλει επίσης τα νιάτα,την περιέργεια και την τρέλα!\nΧε χε απίστευτοι τύποι Οντως μας περιγράφεις ένα ταξίδι αρκετά δύσκολο και, προφανώς, επικίνδυνο. Ομως η διήγησή σου είναι απολαυστική, ειδικά όταν περιέγραφες τους ξελιγωμένους Πακιστανούς είχα πέσει κάτω απ' τα γέλια!!! Είμαι περίεργη για τη συνέχεια!\nΤελ. μήνυμα: Greg_ce\nOnline τώρα: 441 (Μέλη: 47, Επισκέπτες: 394)


ΤτΕ: «Βουτιά» των τουριστικών εσόδων τον Απρίλιο λόγω κορωνοϊού | Η ΚΑΘΗΜΕΡΙΝΗ\n22 Ιουνίου, 2020 22.06.2020 • 14:26\nΠλεόνασμα 5 εκατ. ευρώ, έναντι πλεονάσματος 211 εκατ. ευρώ τον αντίστοιχο μήνα του 2019, δείχνουν τα στοιχεία της Τράπεζα της Ελλάδος για το ταξιδιωτικό ισοζύγιο τον Απρίλιο του 2020, ως αποτέλεσμα των μεγάλων περιορισμών στις μετακινήσεις που προκάλεσε η πανδημία του κορωνοϊού. Ειδικότερα, μείωση κατά 98,7% κατέγραψαν τον Απρίλιο του 2020 οι ταξιδιωτικές εισπράξεις, οι οποίες διαμορφώθηκαν στα 7 εκατ. ευρώ, έναντι 544 εκατ. ευρώ τον αντίστοιχο μήνα του 2019, ενώ μείωση κατά 99,2% παρατηρήθηκε και στις ταξιδιωτικές πληρωμές (Απρίλιος 2020: 3 εκατ. ευρώ, Απρίλιος 2019: 332 εκατ. ευρώ).\nΣύμφωνα με τα στοιχεία, η μείωση των ταξιδιωτικών εισπράξεων οφείλεται στην πτώση της εισερχόμενης ταξιδιωτικής κίνησης κατά 96,2%, καθώς και στη μείωση της μέσης δαπάνης ανά ταξίδι κατά 62,2%. Οι καθαρές εισπράξεις από την παροχή ταξιδιωτικών υπηρεσιών αντιστάθμισαν κατά 0,4% το έλλειμμα του ισοζυγίου αγαθών και συνέβαλαν κατά 1,2% στο σύνολο των καθαρών εισπράξεων από υπηρεσίες.


ΕΛΛΑΣ ΑΙΩΝΙΟΝ, ΑΘΑΝΑΤΟΝ,ΑΔΕΣΜΕΥΤΟΝ ΠΝΕΥΜΑ: ΕΙΔΗΣΗ - ΒΟΜΒΑ: Η ΒΟΥΛΑ ΠΑΠΑΧΡΗΣΤΟΥ ΘΑ ΑΓΩΝΙΣΤΕΙ ΜΕ ΤΑ ΧΡΩΜΑΤΑ ΤΗΣ ΤΟΥΡΚΙΚΗΣ ΦΕΝΕΡΜΠΑΧΤΣΕ!! ΑΠΛΑ ΝΤΡΟΠΗ..\nΑίσθηση προκαλεί η απόφαση της Βούλας Παπαχρήστου να συνεργαστεί με τη Φενέρμπαχτσε της Τουρκίας. Συγκεκριμένα, με τα χρώματα της γνωστής τούρκικης ομάδας θα αγωνιστεί η Ελληνίδα αθλήτρια στο τούρκικο πρωτάθλημα των συλλόγων τον Μάιο και τον Ιούνιο σε δύο συνολικά αγώνες. Όπως εξηγεί και η ίδια στο contra.gr …\n"Έχοντας μείνει πίσω από αγώνες λόγω της ίωσης που με έκανε να χάσω το Παγκόσμιο αναζήτησα αγώνες στο εξωτερικό. Ήρθε λοιπόν αυτή η πρόταση-και είμαι πολύ χαρούμενη - που θα μου δώσει την ευκαιρία να πάρω συμμετοχές στα πόδια μου αφού όπως γνωρίζουμε όλοι μόνο έτσι έρχονται και οι μεγάλες επιδόσεις. Οι άνθρωποι μου συμπεριφέρθηκαν άψογα κι έδειξαν πόσο με θέλουν στην ομάδα τους"...\nαναδημοσίευση από : ΕΛΛΗΝΟΨΥΧΟΙ\nΚΡΙΜΑ ΤΙΣ ΠΑΤΡΙΩΤΙΚΕΣ ΚΟΡΩΝΕΣ ΠΟΥ ΕΒΓΑΖΕ ΤΟ ΠΕΡΑΣΜΕΝΟ ΚΑΛΟΚΑΙΡΙ !!! ΟΥ, ΝΑ ΧΑΘΕΙΣ ΠΡΟΣΚΥΝΗΜΕΝΗ !!!


Οικοσελίδα | Η εταιρεία\nΜπορεί το Nevada Nurseries να ξεκίνησε τη λειτουργία του το 2002 όμως, πίσω από αυτό κρύβεται μια ιστορία πολλών χρόνων αλλά και αδιάκοπων κόπων από μέρους της οικογένειας Θωμά.\nΤο 1990, η Κα Κυριακή ξεκίνησε δειλά δειλά να πουλά λίγα λουλούδια στο σπίτι της. Αυτή η πρώτη απόπειρα κράτησε μόλις 3 χρόνια. Το 1993, η Κα Κυριακή προχώρησε φτιάχνοντας την δική της εταιρεία με την ονομασία «Φυτώριο Αλάμπρας».\nΌμως, οι αντίξοες συνθήκες, η κακή τοποθεσία και η λανθασμένη σχηματοποίηση του χώρου έσπρωχναν την Κα. Θωμά να βάλει μπρος για ένα μεγαλεπήβολο όνειρο, τόσο για την ίδια όσο και για την οικογένειά της.\nΈτσι, 10 χρόνια αργότερα δημιουργείται το «Nevada Nurseries Ltd» στο οποίο η οικογένεια Θωμά έχει πλέον ως θεμέλια της, την εμπειρία πολλών χρόνων αλλά και τις θυσίες και τους κόπους μιας ολόκληρης οικογένειας που θέλει να ξεχωρίζει από όλες τις άλλες απρόσωπες εταιρείες.\nΜε γνώμονα τον σεβασμό στον πελάτη και την εκτίμηση προς το πρόσωπό του, να ξεχωρίζει ως μια αυθεντική οικογενειακή επιχείρηση που βλέπει φιλικά τον πελάτη και όχι απρόσωπα.\nΥποσχόμαστε λοιπόν, ότι θα συνεχίσουμε να εργαζόμαστε με ζήλο και αγάπη γι’ αυτό που κάνουμε τόσα χρόνια και θα προσφέρουμε την καλύτερη ποιότητα στις καλύτερες τιμές, χωρίς να αλλοιώσουμε την ξεχωριστή μας ταυτότητα. Αυτό ήταν, είναι και θα παραμείνει ο στόχος μας. Γιατί μας αρέσει που ακούμε από τους πελάτες μας να λένε ότι στο Nevadaυπάρχει πάνω απ’ όλα ανθρωπιά...


Κέικ πορτοκάλι με σιρόπι καραμέλα-πορτοκάλι – Χρυσές Συνταγές\n1 πορτοκάλι ξεφλουδισμένο τεμαχισμένο και με αφαιρεμένα τα κουκούτσια,\n200 γρ. βούτυρο (ελέγχετε το βάρος του πακέτου) λιωμένο και κρυωμένο,\n1 κουταλάκι ψιλό ξύσμα λεμονιού,\n3 αβγά ελαφρά χτυπημένα,\n2 φλ. αλεύρι που φουσκώνει μόνο του κοσκινισμένο,\n½ φλ. χυμό πορτοκαλιού,\n2 κουταλιές μαρμελάδα πορτοκάλι.\nΠροθερμαίνετε το φούρνο στους 180°C (στις αντιστάσεις χωρίς αέρα). Βουτυρώνετε μια φόρμα/ταψάκι για κέικ διαμέτρου 20 εκ. και ντύνετε τη βάση της με αντικολλητική λαδόκολλα.\nΒάζετε το πορτοκάλι στο πολυμίξερ και το χτυπάτε να γίνει πουρές. Προσθέτετε το βούτυρο, το ξύσμα πορτοκαλιού, τη ζάχαρη και τα αβγά και τα χτυπάτε να ενσωματωθούν.\nΎστερα, βάζετε μέσα το αλεύρι και την κανέλα και τα χτυπάτε με λίγες διακεκομμένες κινήσεις του μοτέρ, μέχρι να απορροφηθούν. Αδειάζετε το μίγμα στη φόρμα και ψήνετε το κέικ για 1 περίπου ώρα ή μέχρι που ένα σουβλάκι που θα μπήξετε στο κέντρο του να βγαίνει στεγνό (αν ροδίσει πολύ πριν είναι έτοιμο, το σκεπάζετε χαλαρά με ένα κομμάτι αλουμινόχαρτο). Το βάζετε πάνω σε σχάρα να κρυώσει εντελώς (για 1 ώρα περίπου).\nΕτοιμάζετε το σιρόπι: Βάζετε τη ζάχαρη με ½ φλ. κρύο νερό σε ένα κατσαρολάκι και την ανακατεύετε σε χαμηλή φωτιά, μέχρι να λιώσει. Δυναμώνετε τη φωτιά για να κοχλάσει και την ξαναχαμηλώνετε. Σιγοβράζετε το σιρόπι για 20-25 λεπτά μέχρι να ροδίσει ελαφρά, αποσύρετε το κατσαρολάκι από τη φωτιά και ανακατεύετε μέσα προσεχτικά το χυμό του πορτοκαλιού. Το επιστρέφετε στη φωτιά, προσθέτετε τη μαρμελάδα, την ανακατεύετε μέσα μέχρι να γίνει ένα λείο μίγμα και το αποσύρετε από τη φωτιά. Το αφήνετε να κρυώσει.\nΞεφορμάρετε το κέικ σε πιατέλα. Το τρυπάτε παντού με ένα σουβλάκι και το περιχύνετε με το μισό σιρόπι. Το αφήνετε να μείνει για 10 λεπτά και σερβίρετε το κέικ σε φέτες, περιχύνοντάς τις με λίγο από το υπόλοιπο σιρόπι.


Νέα Σχολική Χρονιά--Νέες Δράσεις του Προγράμματος | Οικολογικά Σχολεία - Eco-Schools\nΝέα Σχολική Χρονιά--Νέες Δράσεις του Προγράμματος\nΗ νέα σχολική χρονιά άρχισε και μαζί της αρχίζουν και οι νέες δράσεις του σχολείου μας για το Πρόγραμμα: "Οικολογικά σχολεία".\nΣτη διάρκεια της χρονιάς 2017-18 έγιναν αρκετές δράσεις για την διαμόρφωση της σχολικής αυλής και του περιβάλλοντα χώρου από τους συμμετέχοντες του προγράμματος και από εθελοντές ( μαθητές -γονείς -εκπαιδευτικοί).\nΤη νέα σχολική χρονιά 2018-2019 το πρόγραμμα συνεχίζεται, για το λόγο αυτό σας δίνεται ένα νέο ερωτηματολόγιο με σκοπό να γίνει αξιολόγηση της ως τώρα πορείας του προγράμματος αλλά και να συλλεχθούν προτάσεις για νέες δράσεις.\nΠαρακάτω δίνεται το ερωτηματολόγιο που μοιράστηκε στους μαθητές της Β΄ταξης (οι ίδιοι μαθητές είχαν απαντήσει πέρυσι το ερωτηματολόγιο για την σχολική αυλή) καθώς και τα αποτελέσματα από τις απαντήσεις τους.\nΣας παρακαλούμε να συμπληρώσετε τα παρακάτω ερωτήματα :\n1. Στην αυλή του σχολείου μας την προηγούμενη χρονιά έγιναν κάποιες παρεμβάσεις, όπως δημιουργία βοτανόκηπου και βραχόκηπου, βάψιμο και ζωγραφική των προαύλιων τοίχων, ασφαλτόστρωση της αυλής, τοποθέτηση κάδων ανακύκλωσης κ.α .Είστε ικανοποιημένοι από αυτές;\nΠολύ □ 51% αρκετά □ 45% λίγο □ 4% καθόλου □ 0%\n2. Εάν ναι, ποιές παρεμβάσεις θεωρείτε ότι εξελίχθηκαν ικανοποιητικά σε όλη τη διάρκεια της χρονιάς;\nΚάδοι ανακύκλωσης πλαστικού και χαρτού στους ορόφους του σχολείου.\nΒάψιμο εξωτερικών τειχίων.\nΖωγραφιές στους τοίχους της αυλής.\nΡόδες - ελαστικά με λουλούδια.\n3. Πιστεύετε ότι θα μπορούσαν να γίνουν και άλλες παρεμβάσεις, ώστε να βελτιωθεί περισσότερο το περιβάλλον της αυλής μας;\nΝαι □ 51% Όχι □ 49%\n4. Εάν ναι, τι προτείνετε;\nΝα τοποθετηθούν περισσότερα παγκάκια στην αυλή.\nΝα φυτευθούν περισσότερα δέντρα και φυτά.\nΝα ζωγραφίσουμε φυτά στους τοίχους.\nΝα βάψουμε τους τοίχους στις σκάλες, τα κάγκελα της αυλής και το αμφιθέατρο.\n5. Το πρόγραμμα «Οικολογικά Σχολεία» έχει διάρκεια 3 έτη και μπορεί να συνεχιστεί, εκτός της σχολικής αυλής, με νέο θέμα (απορρίμματα, νερό, ενέργεια, κλιματική αλλαγή, διατροφή κ.α). Θα θέλαμε να καταγράψετε τις προτάσεις σας για την συνέχιση του προγράμματος με νέα θεματική ενότητα με σκοπό την διαμόρφωση ενός πιο όμορφου και λειτουργικού σχολείου.\nΝα ασχοληθούμε με τα απορρίμματα και την ανακύκλωση .\nΝα βάλουμε κάδους ανακύκλωσης στην αυλή και ειδικούς κάδους γαι την κομποστοποίηση σκουπιδιών.\nΝα γίνουν ομάδες περιφρούρησης ,από τους μαθητές, για την καθαριότητα της αυλής.\nΚάθε τμήμα να αναλαμβάνει ανά ημέρα το καθάρισμα της αυλής στο τέλος των μαθημάτων.\nΚυριακή, Νοέμβριος 11, 2018 - 11:58


Μυθιστόρημα | Χαράλαμπος Γιαννακόπουλος | Σελίδα 2\n«Μία από τις σημαντικότερες συνέπειες του πολέμου είναι ότι αποθαρρύνει τους ανθρώπους από το να γίνουν πρόσωπο.» Το ακριβώς αντίθετο δηλαδή απ’ ό,τι κάνει η τέχνη. Το «Σφαγείο Νο 5» του Κερτ Βόνεγκατ.\n11 Απριλίου, 2017 in Μυθιστόρημα.\nΣτη «Μεταμόρφωση» ο Κάφκα είναι πάνω απ’ όλα αφηγητής και μόνο ύστερα διανοητής ή δάσκαλος και αφηγείται μια εξαιρετικά απλή όσο και συγκλονιστική ιστορία.\n22 Φεβρουαρίου, 2017 in Μυθιστόρημα, Συγγραφείς.\nΤόμας Μπέρνχαρντ: Πάντοτε μ’ ενδιέφεραν μόνο οι άνθρωποι, επειδή εκ φύσεως με απωθούν, τίποτε δεν με ελκύει περισσότερο από τους ανθρώπους και συνάμα τίποτε δεν με απωθεί περισσότερο από τους ανθρώπους.\n9 Φεβρουαρίου, 2017 in Από βιβλίο σε βιβλίο, Μυθιστόρημα, Συγγραφείς.\nΤο πρώτο πικαρέσκο μυθιστόρημα που γνωρίζουμε και ένα από τα σημαντικότερα ισπανικά έργα όλων των εποχών, «Η ζωή του Λαθαρίγιο ντε Τόρμες», 1554.\n2 Μαΐου, 2014 in Μυθιστόρημα.\nΈνα αστυνομικό μυθιστόρημα με θέμα του τη δολοφονία του θεατρικού συγγραφέα Κρίστοφερ Μάρλοου το 1593.\n5 Ιανουαρίου, 2014 in Μυθιστόρημα.\nΕννέα φορές στο διάστημα μιας τριακονταετίας έχει ασχοληθεί ο Φίλιπ Ροθ με τον ήρωά του Νέιθαν Ζούκερμαν. Κι εμείς άλλες τόσες.\n8 Δεκεμβρίου, 2013 in Από βιβλίο σε βιβλίο, Μυθιστόρημα.\nΓια το μυθιστόρημα (αστυνομικό & επιστημονικής φαντασίας ταυτόχρονα) του Τζόναθαν Λέθεμ «Όπλο μετά μουσικής».\n20 Νοεμβρίου, 2013 in Μυθιστόρημα.\nΓια το μυθιστόρημα του Κέες Νόοτεμποομ «Η ακόλουθη ιστορία», μτφ. Μαρία Αγγελίδου, εκδ. Καστανιώτη.\n15 Νοεμβρίου, 2013 in Μυθιστόρημα.


Τοξότης (από 09/07/2018 έως 15/07/2018) - Άστρα και Όνειρα\nΤοξότης (από 09/07/2018 έως 15/07/2018)\nΣτο ξεκίνημα της νέας εβδομάδας θα διαπιστώσετε πως ο σύντροφός σας σάς έχει περισσότερη ανάγκη από ό,τι νομίζετε. Ωστόσο τα οικονομικά προκαλούν απαισιοδοξία και γκρίνια. Το Σαββατοκύριακο προωθούνται οικονομικά θέματα.\nΣτα αισθηματικά το κλίμα θα είναι αρκετά ευχάριστο και ειδικά εσείς που είστε δεσμευμένοι, μπορείτε να περάσετε καλά με τον σύντροφό σας. Σας κάνει να νιώθετε πληρότητα και ηρεμία, αγαθά που δεν αγοράζονται! Απολαύστε μια ήρεμη εβδομάδα! Αν πάλι είστε μόνοι, έχετε την ανάγκη να μιλήσετε με βάθος και ουσία και ας είναι με έναν καλό φίλο…\nΣτα επαγγελματικά η εβδομάδα αυτή θα σας βοηθήσει να τακτοποιήσετε τις εκκρεμότητές σας και να οργανώσετε την επαγγελματική σας καθημερινότητα καλύτερα. Μέσα από τον σωστό τρόπο επικοινωνίας που σας χαρίζει η Σελήνη από τους Διδύμους, είστε σε θέση να ζητήσετε από σωστό πρόσωπο και τη σωστή στιγμή βοήθεια για να διευθετήσετε τις υποθέσεις σας. Με τον Δία σε ορθή πορεία πλέον από τον Σκορπιό από τις 10, ετοιμαστείτε για σημαντικές εξελίξεις, ειδικά εσείς που έχετε εργαστεί σκληρά προς αυτή την κατεύθυνση. Στον οικονομικό τομέα τα πράγματα δεν θα είναι άσχημα καθώς θα κινείστε αρκετά προσεκτικά και αυτό θα σας βοηθήσει να ισορροπήσετε.


Μπάμπης Δερμιτζάκης: Rafi Pitts, It’s winter (Zemestan) and The hunter\nIt’s winter, (Zemestan, 2006)\nΜια πόλις άλλη θα βρεθεί καλύτερη απ' αυτή».\nΈτσι λένε οι δυο ήρωες της ταινίας όπως και ο αποδέκτης της «Πόλης» του Καβάφη. Ο πρώτος, ο άντρας της γυναίκας, θα πάει, αλλά θα γυρίσει με κομμένο το πόδι του. Από μακριά θα κοιτάζει το σπίτι, χωρίς να τολμάει να παρουσιαστεί. Η γυναίκα του στο μεταξύ, θεωρώντας τον νεκρό μια και για μήνες δεν είχε δώσει σημεία ζωής, παντρεύεται τον άλλο άνδρα, που τη φλερτάρει. Δεν αποτελεί ηρωικό εκπρόσωπο του προλεταριάτου, είναι ψιλοτεμπέλης, αλλά έτσι κι αλλιώς υφίσταται την εκμετάλλευση. Και, όπως ο πρώτος άντρας της γυναίκας του, αποφασίζει κάποια στιγμή και αυτός να πάει «σ’ άλλη γη, σ’ άλλη θάλασσα». Αλλά όχι με το πλοίο (Η Τεχεράνη είναι μεσογειακή πόλη) αλλά με το τραίνο. Στο μεταξύ έχει δει τον πρώτο άντρα της γυναίκας του να παραμονεύει με τα δεκανίκια, σε απόσταση από το σπίτι.\nΚαι έρχεται η μέρα να φύγει. Περιμένει σε ένα καφέ κοντά στο σταθμό. Στην μιαν άκρη είναι αυτός, στην άλλη ο άλλος, μοναδικοί πελάτες. Ο καφετζής του μιλάει για τον άλλο, για την εξαθλίωσή του. Ο άνδρας με τα δεκανίκια φεύγει. Σε λίγο φεύγει και αυτός. Το τραίνο έρχεται. Ακούγεται φασαρία, κάτι συμβαίνει. Κάποιος μπροστά του τρέχει. Τρέχει και αυτός. Όταν φτάνει στο σταθμό, βλέπει έναν άνθρωπο ξαπλωμένο. Κάποιοι τον σκεπάζουν με μια κουβέρτα. Είναι ο άνθρωπος με το κομμένο πόδι. Μάλλον έπεσε μπροστά στο τραίνο και αυτοκτόνησε.\nΤο τραίνο ετοιμάζεται να αναχωρήσει. Είναι με τη βαλίτσα του. Στέκει αμφιταλαντευόμενος. Δεν θα τολμήσει να μπει. Το τραίνο φεύγει, αυτός μένει. Βλέπει κάτω, μισοσκεπασμένο από το χιόνι, το ένα δεκανίκι του νεκρού. Το σηκώνει. Το τραίνο απομακρύνεται. Και η ταινία τελειώνει. «Έτσι που τη ζωή σου ρήμαξες εδώ\nστην κώχη τούτη τη μικρή, σ' όλη τη γη τη χάλασες». Δεν έχει νόημα να φύγει. Και ο άλλος που έφυγε (μια διπλοτυπία του από το λίγο που βλέπουμε από αυτόν στην αρχή της ταινίας) τι κατάλαβε.\nΑγγελοπουλικός ο Rafi Pitts. Ελάχιστος λόγος, μεγάλα, εικαστικά πλάνα, και αφηγηματικά κενά. Κάτι σαν κινηματογραφικός φωβισμός. Στο τέλος του έργου βλέπουμε δυο συνηθισμένους «τόπους» στον κινηματογράφο, για τους οποίους μιλήσαμε σε προηγούμενες αναρτήσεις μας: το τραίνο και το χιόνι.\nΣαν λάιτ μοτίβ ακούγεται σε διάφορα σημεία του έργου το Zemestan, ένα πολύ μελαγχολικό τραγούδι με ακόμη πιο μελαγχολικούς στίχους, α καπέλλα. Πολύ μου άρεσε αυτή η ταινία.\nΚαταλήγω στο κείμενο για το «Είναι χειμώνας» λέγοντας ότι η ταινία αυτή μου άρεσε πολύ. Σκόπιμα. Γιατί ο «Κυνηγός», που τον είδα αμέσως μετά το Zemestan, δεν μου άρεσε. Δεν μου άρεσε γιατί; Γιατί είναι κακή η ταινία; Όχι, η ταινία είναι πάρα πολύ καλή. Αλλά κάθε αποδέκτης έχει τα γούστα του. Και εμένα μου αρέσουν οι ταινίες με θέση και οι ταινίες που εκλύουν συναισθήματα. Και ο «Κυνηγός» δεν προσφέρει ούτε το ένα ούτε το άλλο. Απλά ανεβάζει την αδρεναλίνη, με έντονο σασπένς και με «τόπους» του δυτικού κινηματογράφου που τους έχω μπουχτίσει, όπως είναι το κυνηγητό με τα αμάξια. Όχι καταδίωξη, όπως π.χ. στην «Πέμπτη αντίδραση» της Tahmineh Milani, αλλά κυνηγητό σαν σε ράλι. Εκτός πια και, αγγελοπουλικό καθώς είναι το έργο (οι εικαστικές σκηνές όμως μέσα στο δάσος με τη βροχή πολύ μου άρεσαν), δεν το κατάλαβα.\nΘα το ξαναγράψω, αυτή τη φορά εις μνήμην. Ή μάλλον θα κάνω αντιγραφή και επικόλληση, από την παρουσίαση που έκανα της ταινίας «Κόρες του ουρανού» της Mariam Shahriar,\nκάπου στις 10 το πρωί της 25ης Ιανουαρίου, την οποία ανάρτησα αμέσως μετά.\n« Η ταινία είναι αγγελοπουλική: ελάχιστος διάλογος, μακρά εικαστικά πλάνα.\nΘυμήθηκα τώρα ένα ανέκδοτο, ας μην περιμένω να γράψω για την επόμενη ταινία του Αγγελόπουλου για να το παραθέσω. Αφού κάνει έρωτα το ζευγάρι, ρωτάει ο άντρας: -Πώς ήταν; -Σαν ταινία του Αγγελόπουλου; -Άργησες να τελειώσεις; -Όχι, δεν κατάλαβα τίποτα».\nΤο απόγευμα έμαθα ότι λίγες ώρες πριν, μετά τα μεσάνυχτα της ίδιας μέρας, ο Θόδωρος Αγγελόπουλος είχε αφήσει την τελευταία του πνοή στην εντατική, μετά από τροχαίο.\nΌπως και η γυναίκα σε αυτό το ανέκδοτο, δεν κατάλαβα τίποτα. Εκτός και αν δεν υπήρχε τίποτα να καταλάβω, και η ταινία ήταν, αντίθετα από το Zemestan, απλά ένα συναρπαστικό θρίλερ.\nΑναρτήθηκε από Babis Dermitzakis στις Sunday, January 29, 2012


Μπαρτζώκας: «Δύο χρόνια ήμασταν σε διαδικασία θυσίας-Έπρεπε να γίνει, τελείωσε, είμαστε καλύτεροι» - Fosonline\nΤρίτη, 28/09/2021 19:47\nΟ Γιώργος Μπαρτζώκας αναφέρθηκε στην αποχή του Ολυμπιακού από το ελληνικό πρωτάθλημα, αλλά και στην επιστροφή του στις εγχώριες διοργανώσεις.\nΜετά δύο χρόνια χωρίς εκπροσώπηση του Ολυμπιακού στις ελληνικές διοργανώσεις, οι “ερυθρόλευκοι” επιστέφουν σε Basket League και Κύπελλο, φιλοδοξώντας παράλληλα να γυρίσουν και στο δρόμο των τίτλων για πρώτη φορά από το 2016.\nΟ Ολυμπιακός παρουσίασε το χορηγό του, την εταιρία bwin και ο Γιώργος Μπαρτζώκας πήρε το λόγο, μιλώντας για τα χρόνια που πέρασαν και την επόμενη μέρα του Ολυμπιακού που επιστρέφει σε μία… κανονικότητα, με συμμετοχή σε όλες τις διοργανώσεις:\n“Όλες οι ομάδες είχαν πρόβλημα πέρυσι, δεν είμαστε το επίκεντρο του κόσμου. Εμείς ως σύλλογος έχουμε πολύ υψηλό επίπεδο οργάνωσης. Το μεγάλο μας πρόβλημα ήταν ότι δεν είχαμε τον κόσμο εδώ στο ΣΕΦ”, λέει ο κόουτς Μπαρτζώκας και συνεχίζει:\n“Ξεκάθαρα άμα δείτε τα αποτελέσματα θα καταλάβετε. Κάναμε εννιά νίκες εκτός έδρας, τις περισσότερες στην ιστορία του Ολυμπιακού. Ωστόσο όμως χάσαμε αρκετά παιχνίδια εδώ, θεωρώντας πως ίσως με το σπρώξιμο από τον κόσμο να είχαμε κερδίσει”.\nΟ Έλληνας τεχνικός, πρωταθλητής Ευρώπης του 2013, κάνει τη σύνδεση της τελευταίας διετίας με τον τωρινό Ολυμπιακό: “Δύο χρόνια ήμασταν σε μία διαδικασία θυσίας που δεν είναι εύκολο να την καταλάβει κανείς που δεν βρίσκεται κάθε μέρα με την ομάδα και δεν βλέπει τη διαδικασία. Ήταν κάτι που έπρεπε να γίνει, όπως είπαν κι οι πρόεδροι. Έγινε, πάει και τελείωσε.\nΕίμαστε πιο ώριμοι και πιο έμπειροι, θεωρώ και καλύτεροι. Μένει να αποδειχτεί στην πράξη, να δούμε πόσες νίκες θα κάνουμε και τι θα κατακτήσουμε φέτος. Τουλάχιστον είμαστε αισιόδοξοι πως δουλέψαμε στη σωστή κατεύθυνση».\nΑγκιμπού: «Κάνω ότι μου ζητήσει ο προπονητής»


Βλέπετε 1–12 απο 117 αποτέλεσματα\nNew in, Smaro Collection, Φορέματα\nΤο φόρεμα είναι από εξαιρετικής ποιότητας silky σατέν ύφασμα και είναι αποκλειστικό σχέδιο από την σειρά της SMARO. Το πάνω μέρος είναι τύπου πουκάμισο με τελείωμα πλούσιο δέσιμο, και φούστα σε ίσια γραμμή. Διαθέσιμο σε τέσσερα νούμερα. Καλύπτει περιφέρεια έως 1,40+\nΤο φόρεμα είναι από εξαιρετικής ποιότητας silky σατέν ύφασμα και είναι αποκλειστικό σχέδιο από την σειρά της SMARO. Ένα φόρεμα που σίγουρα θα εντυπωσιάσει σε ανάλογη κοινωνική περίσταση. Διαθέσιμο σε νούμερο 1, 2 και 3/4. Καλύπτει περιφέρεια έως 1,40+\nCAKE DRESS BLACK -C1024\nΤο φόρεμα είναι από εξαιρετικής ποιότητας 100% βαμβακερό με ριπ διάταξη και είναι ελληνικής επώνυμης εταιρείας και ραφής. Φανταστικό πατρον με ενδιαφέρουσα ραφή κάτω από το στήθος!!! Ένα φόρεμα που μπορείτε να το φορέσετε από το πρωί έως το βράδυ!!! Δεν διαφανίζει καθόλου!!! Διαθέσιμο σε νούμερο 1, 2 και 3/4.\nBROWN ZEBRA CARA DRESS\nΤο φόρεμα είναι από εξαιρετικής ποιότητας ελαστικό πλεκτοπανο και είναι ελληνικής επώνυμης εταιρείας και ραφής. Το φόρεμα έχει κρουαζέ πατρόν. Διαθέσιμο σε νούμερο 1, 2 και 3/4. Καλύπτει περιφέρεια έως 1,40+\nSmaro Collection, Φορέματα\nΤο φόρεμα είναι από εξαιρετικής ποιότητας ελαστικό σούπερ ζέρσεϊ και είναι αποκλειστικό σχέδιο από την σειρά της SMARO. Είναι έξωμο με έντονα σκισιματα και μπορεί να φορεθεί από το πρωί έως το βράδυ με τα ανάλογα αξεσουάρ. Διαθέσιμο σε νούμερο 1, 2 και 3/4. Καλύπτει περιφέρεια έως 1,40+\nARIZONA DRESS TERRACOTTA\nΤο φόρεμα είναι από εξαιρετικής ποιότητας εμπριμε τούλι και είναι αποκλειστικό σχέδιο από την συλλογή της SMARO. Το πάνω μέρος είναι σφιγγοφωλια, με ιδιαίτερα μανίκια. Διαθέσιμο σε τέσσερα νούμερα. Καλύπτει στήθος και περιφέρεια έως 1,40+\nARIZONA DRESS BEIGE\nKATRIN DRESS WHITE-BLACK\nΤο φόρεμα είναι από εξαιρετικής ποιότητας ελαστικό σούπερ ζέρσεϊ με ματ υφή και είναι αποκλειστικό σχέδιο από την συλλογή της SMARO. Διαθέσιμο σε νούμερο 1, 2 και 3/4. Καλύπτει περιφέρεια έως 1,40+\nKATRIN DRESS BEIGE-BLACK


Κατόπιν εορτής! Κάλεσμα του υπ. Υγείας για Σχέδιο Δράσης κατά των ναρκωτικών!\nHome/Άρθρα/Κατόπιν εορτής! Κάλεσμα του υπ. Υγείας για Σχέδιο Δράσης κατά των ναρκωτικών!\nΜαρία Γλένη25 Σεπτεμβρίου 2018 16:16\nΜετά τη θύελλα αντιδράσεων που προκάλεσε ο θάνατος του Ζακ Κωστόπουλου στο κέντρο της Αθήνας το υπ. Υγείας αποφάσισε να περάσει από την… αδράνεια στη λήψη άμεσων μέτρων.\nΑναλυτικότερα ο υπουργός Υγείας, Ανδρέας Ξανθός καλεί όλους τους εμπλεκόμενους φορείς (υπουργεία Εσωτερικών, Προστασίας του Πολίτη και Δικαιοσύνης, Δήμος Αθηναίων, Περιφέρεια Αττικής, πολιτικά κόμματα, ΚΕΘΕΑ, ΟΚΑΝΑ, 18ΑΝΩ-ΨΝΑ και ΜΚΟ) να καταθέσουν τις προτάσεις τους προκειμένου να εκπονηθεί Σχέδιο Δράσης.\nΜάλιστα και ενόψει προεκλογικής περιόδου ο αρμόδιος υπουργός, “πετάει το μπαλάκι” σε όλους τους συναρμόδιους φορείς για κοινή δράση, ώστε να αντιμετωπιστεί άμεσα το πρόβλημα της χρήσης των ναρκωτικών που έχει λάβει εκρηκτικές διαστάσεις στην πρωτεύουσα.\nΚαι αυτό γιατί στην Αθήνα, όπως και στα υπόλοιπα μεγάλα αστικά κέντρα, παρατηρείται υψηλότερο ποσοστό χρήσης ψυχοτρόπων ουσιών σε σύγκριση με τις επαρχιακές πόλεις.\nΤην ίδια στιγμή οι αγορές παράνομων ναρκωτικών (πιάτσες) λειτουργούν σε περιοχές περιφερειακά ή και εντός του κέντρου.\nΣτο πλαίσιο αυτό το υπουργείο Υγείας προκειμένου να καλύψει τις διαρκώς αυξανόμενες ανάγκες επεξεργάζεται διάταξη που καθιστά δυνατή τη λειτουργία χώρων εποπτευόμενης χρήσης ναρκωτικών και η οποία θα κατατεθεί άμεσα σε σχέδιο νόμου που θα προωθήσει.\nΠαράλληλα το αρμόδιο υπουργείο έχει προχωρήσει σε:\n• σχεδιασμό και εξασφάλιση χρηματοδότησης, μέσω ευρωπαϊκών κονδυλίων, για τη δημιουργία νέων δομών μείωσης της βλάβης (κέντρα ημέρας, ξενώνες βραχείας φιλοξενίας αστέγων, κινητές μονάδες προσέγγισης και υγειονομικής φροντίδας) που θα ξεκινήσουν τη λειτουργία τους σταδιακά μέσα στο επόμενο εξάμηνο.\nΟι δράσεις μείωσης της βλάβης αποσκοπούν στην προστασία της δημόσιας υγείας και της υγείας μιας ιδιαίτερα ευάλωτης ομάδας πολιτών, στην έγκαιρη παρέμβαση για αντιμετώπιση περιστατικών υπερδοσολογίας και στη διασύνδεση μιας κοινωνικά αποκλεισμένης μερίδας πληθυσμού με τις υπηρεσίες υγείας και κοινωνικής φροντίδας.\nΙδρύθηκε ομάδα «κρούσης» για την εξάρτηση από το αλκοόλ στο υπ.Υγείας! Όλα τα ονόματα


To μουστάκι δρα ως αντιηλιακό - Ιατρικά Νέα\nΟ δρ Daniel Aires, διευθυντής δερματολογίας στο Κέντρο Υγείας του Πανεπιστημίου του Κάνσας και οι συνεργάτες του, διενήργησαν έρευνα της οποίας τα αποτελέσματα δημοσιεύθηκαν στο Journal of the American Academy of Dermatology. Σύμφωνα με την έρευνα τα χείλη είναι τόσο λεπτά που η ακτινική υπερκεράτωση μπορεί να διηθηθεί και να καταστεί απειλητική γρηγορότερα από οποιοδήποτε άλλο μέρος του σώματος. Η ακτινική κεράτωση είναι μια ελκώδης βλάβη στο δέρμα που μπορεί να εξελιχθεί σε επικίνδυνη μορφή καρκίνου το ακανθοκυτταρικό καρκίνωμα.\nΟι ερευνητές εξέτασαν 200 άνδρες που είχαν ήδη διαγνωσθεί με προκαρκινική βλάβη – ακτινική κεράτωση – στο κεφάλι ή το πρόσωπο. Οι 60 άνδρες της έρευνας είχαν πολύ παχιά μουστάκια τουλάχιστον 9 χιλιοστά. Το συμπέρασμα ήταν ότι οι άνδρες που είχαν επί χρόνια μουστάκι είχαν 16 φορές μικρότερο κίνδυνο ανάπτυξης ακτινικής κεράτωσης στο κάτω χείλος, συγκριτικά με τους συνομιλήκους τους χωρίς μουστάκι.\nΗ διαφορά αυτή μετρήθηκε αφού ελήφθησαν υπόψιν άλλοι παράγοντες κινδύνου όπως το οικογενειακό ιστορικό καρκίνου του δέρματος, το ατομικό ιστορικό εγκαυμάτων του δέρματος, το κάπνισμα και η ηλικία. «Οι ασθενείς στην έρευνά μας είχαν μουστάκι από την ηλικία των 20 ετών οπότε δεν γνωρίζουμε αν το να αφήσει κάποιος μουστάκι αργότερα είναι εξίσου προστατευτικό» εξήγησε ο Aires.\nΟ δρ Steven Wang διευθυντής του τμήματος δερματολογίας του Αντικαρκινικού Κέντρου Memorial Sloan Kettering στο New Jersey σχολίασε ότι το εύρημα των επιστημόνων δεν προκαλεί εντύπωση καθώς είναι γνωστό ότι το τριχωτό της κεφαλής αποτελεί ασπίδα προστασίας από τον ήλιο. Το μουστάκι προστατεύει τα χείλη όπως τα μαλλιά προστατεύουν το δέρμα του κεφαλιού από τον ήλιο. Αλλά παρότι πρόκειται για μια λογική υπόθεση δεν είχε μελετηθεί κάτι τέτοιο επιστημονικά.\n«Έχω μελετήσει πόσο καλά προστατεύουν τα μαλλιά το κεφάλι. Φαίνεται πως όταν κάποιος έχει πλούσια μαλλιά έχει την τέλεια προστασία από τον ήλιο. Πραγματικά είναι αποτελεσματικό. Οπότε σε ότι αφορά την προστασία που προσφέρει το μουστάκι στα χείλη δεν προκαλεί έκπληξη» ανέφερε ο Wang.\n[ήλιος], [καρκίνος του δέρματος], [μουστάκι], [προστασία]


ΘΡΗΣΚΕΥΤΙΚΑ: Μητροπολίτης Καλαβρύτων Αμβρόσιος, Θεομάχοι και χριστομάχοι υπουργοί και καθηγητές πανεπιστημίου\nΑλλά και στην εφημερίδα "ΑΞΙΑ" (φ. της 25/11/2015) σε περισπούδαστο άρθρο του ο κ. Ηρακλής Ρεράκης, Καθηγητής της Θεολογικής Σχολής του Α.Π. Θεσσαλονικης, καταγγέλλει, ότι "τα νέα Θρησκευτικά θα είναι ένα σούπερ μάρκετ θρησκειών"!!! Και συμπληρώνει: "Πρόκειται για ένα μεθοδευμένο σχέδιο, με απρόβλεπτες παιδαγωγικές συνέπειες, που θα αποδομήσει την ορθόδοξη πίστη και θα καταργήσει τη διαφορετικότητα"!!!!\n___________Πολύ σωστά ο επίτιμος δικηγόρος κ. Λεωνίδας Μαργαρίτης, σε άρθρο του, το οποίο δημοσιεύθηκε στην έγκριτο και σοβαρή Εφημερίδα "ΠΕΛΟΠΟΝΝΗΣΟΣ" των Πατρών ( φ. της 29ης.11.2015 σελ. 18) παρατηρεί:"Δυστυχώς την πρωτοτυπία του νομοσχεδίου είχε εμπνευστεί και ο Νέρων, που όπως σημειώνει ο ιστορικός Κάσσιος Δίων, συνήψε επίσημη ομοφυλική σχέση με δύο 'Ελληνες απελεύθερους. Τόν "ανδρώδη" Πυθαγόρα καί τόν "γυναικώδη" Σπόρο, τον οποίο κατέστησε εκτομία και τον ωνόμασε Σαββίνα"!\n_________ Κατά την ταπεινή μας γνώμη όλοι αυτοί -και όσοι πράττουν τα παρόμοια-, τελικά, συνειδητά ή ασυνείδητα, είναι όργανα του Διαβόλου! Εργάζονται πυρετωδώς για να εδραιωθή το Κράτος του Αντιχρίστου στην Ελληνική Κοινωνία! Την αρχή είχε κάνει ο κ. Κώστας Σημίτης, ο Εβραιοκαταγόμενος, με την κατάργηση της αναγραφής του θρησκεύματος στην αστυνομική μας ταυτότητα! Τώρα έρχονται οι νεώτεροι θεομάχοι! Όλοι αυτοί, για τους οποίους ωμιλήσαμε εκτενώς παραπάνω, είναι εργάτες του ψεύδους και της απάτης! Όργανα του Διαβόλου! Καθώς από τα γεγονότα αποδεικνύεται, τελικά οι άνθρωποι αυτοί έχουν χάσει την θεία Χάρη, που έλαβαν διά του χριστιανικού Βαπτίσματος! Είναι απο-χριστιανισμένοι! Έφυγεν ο Χριστός από την καρδιά τους!'Η μάλλον έδιωξαν τον Χριστόν από την καρδιά τους! Και έτσι έδωκαν το δικαίωμα να εισέλθει ο Διάβολος μέσα τους! Είπαν προς τόν Σωτήρα Χριστόν: "Απόστα απ' εμού! Οδούς Σου ειδέναι ου βούλομαι"! (Ιώβ, 21, 14)


Γλυπτά φτιαγμένα από φθαρμένα λάστιχα αυτοκινήτων - slpress.gr\nΓλυπτά φτιαγμένα από φθαρμένα λάστιχα αυτοκινήτων\nΟ καλλιτέχνης Yong Ho Ji μετατρέπει τα σκουπίδια των άλλων σε θησαυρό. Το απίστευτο ταλέντο του μπορεί να τρελάνει το μυαλό του θεατή. Ο εν λόγω καλλιτέχνης δημιουργεί τα πιο πρωτότυπα γλυπτά, φτιαγμένα από φθαρμένα λάστιχα αυτοκινήτων.\nΕνώ εκ πρώτης όψεως τα γλυπτά μοιάζουν με άμορφες μάζες από παλιά ελαστικά αυτοκινήτων, στο μυαλό του Yong Ho Ji όμως τα ελαστικά μεταμορφώνονται σε ένα jaguar, ένα βουβάλι ή ακόμα και σε έναν άνθρωπο. Δουλεύει με λεπτομέρεια τα υλικά του, δημιουργώντας αληθινά έργα τέχνης.\nΕτικέτες αυτοκίνητα Γλυπτά ελαστικά καλλιτέχνης λάστιχα φθαρμένα


One Little Indian (2017)\nΑπό τον Νικόλα Ρώσση, 28/12/2017\nΤο Utopia δεν περιγράφεται αλλά βιώνεται. Η εμπειρία όμως δεν είναι πάντα ευχάριστη\nΤο "Utopia" έχει κυκλοφορήσει εδώ και ένα μήνα περίπου, αλλά πραγματικά δεν μπορούσα να βρω το σθένος να γράψω κάτι ουσιαστικό για τον ένατο δίσκο της Bjork.\nΚαι ενώ οι μέρες περνούσαν και όλο και πιο πολλές κριτικές έβλεπαν το φως της δημοσιότητας πλέκοντας το εγκώμιο του "Utopia" μέσα από εύγλωττους και εύηχους διθυράμβους. Πραγματικά δεν μπορεί να μην σε πάρει μπάλα το άρμα της ποιότητας, του πειραματισμού και της υψηλής τέχνης, το οποίο πάντα οδηγούσε η Bjork.\nΑλλά έτσι και αλλιώς, όταν η αποδοχή είναι σχεδόν καθολική, οποιοδήποτε μαύρο πρόβατο έρθει σε αντίθεση με μονολιθική ορμή του συνόλου εμφανίζεται ως ένας θλιβερός ελιτιστής που τα έχει κάνει κρεμαστάρια και τελικά μένει μόνος έξω στο κρύο να κοιτά τους άλλους να περνούν καλά μέσα, γελώντας και πίνοντας, ανταλλάσοντας φιλοφρονήσεις, ενώ η αναπνοή του θολώνει τα τζάμια και το δάκρυ λιώνει το χιόνι στα πόδια του.\nΆλλωστε όπως και ο σολομός που πάει αντίθετα στο ρεύμα και νομίζει ότι είναι μάγκας, πάντα βρίσκεται στο τέλος του δρόμου με μια αρκούδα με το στόμα ανοιχτό να περιμένει. Απτόητα όμως θα κάνει το δικό του κάθε φορά.\nΗ ιδιορρυθμία της Bjork σχεδόν πάντοτε έβρισκε μια φλέβα καλλιτεχνικού χρυσού να εκταμιεύσει και το αιθέριο αποτέλεσμα του "Utopia" καταφέρνει να μαγνητίσει ακόμα και τους πιο δύσπιστους ακροατές. Αλλά η Bjork στο "Utopia" μπορεί να είναι για πολλούς η Σειρήνα ενός μονίμως καινοτόμου, avant-fart ιδιώματος, αλλά για άλλους τόσους είναι η μια μουσική Άρπυια που αρπάζει κάθε όρεξη για μελωδία.\nΗ Bjork στο "Utopia" εξερευνεί νέα ηχοτοπία μέσα από το πρίσμα των πνευστών και συγκεκριμένα του φλάουτου, το οποίο βρίσκεται κυριολεκτικά παντού μέσα στο δίσκο. Έτσι με την συνοδεία μια παρέα που της αρέσει πολύ το φλάουτο, αλλά και της Hamrahlid Choir από την Ισλανδία και ότι samples από πουλάκια βρήκαν στα ντοκιμαντέρ του BBC, το "Utopia" ξετυλίγεται μπροστά μας με χαρακτηριστική συνοχή, δημιουργώντας κυριολεκτικά ουράνιους ήχους.\nΈχοντας στο πλευρό της η Bjork και αυτή την φορά τον ανερχόμενο DJ Arca από την Βενεζουέλα, ο οποίος βασίζεται στο Dalston, το hipster-central του Λονδίνου, έγραψαν μαζί τα 12 από τα 14 τραγούδια του δίσκου και αυτός με την σειρά του ανέλαβε την παραγωγή, όπως και τις ενορχηστρώσεις.\nΟ δέκατος δίσκος της Bjork παρά την καλλιτεχνική αρτιότητα και ανεξαρτησία που θαρραλέα προβάλλει, ενώ κατάφερε να γητεύσει σε γενικές γραμμές τα μέσα και ενώ στην ουσία δεν περιγράφεται αλλά μόνο βιώνεται, δεν μπόρεσε μέχρι στιγμής τουλάχιστον να κερδίσει συλλογικά το στοίχημα των πωλήσεων και συνεπώς σημείωσε και την χαμηλότερη θέση της Ισλανδής στα charts από ολόκληρη την καριέρα της. Αν και καλλιτεχνικά αυτό συνήθως δεν έχει καμία σημασία, στην συγκεκριμένη περίπτωση αντικατοπτρίζει και το γεγονός ότι ο δίσκος είναι συχνά πιο βαρετός και από μάθημα για Ρέικι, ενώ η κορώνες της Bjork πιο συχνά δοκιμάζουν τα όρια της ανθρώπινης ανοχής και αντοχής.\nTo "Utopia" πράγματι δυσκολεύεται στον τομέα της μελωδίας και το μόνο κομμάτι που δεν μου δημιουργεί «ετεροντροπή» ή γνήσιο εκνευρισμό είναι το "Losss", αλλά ακόμα και οι ρυθμοί συχνά δεν είναι εύκολα αντιληπτοί από τον κοινό ανθρώπινο νου, ο οποίος προσπαθεί μάταια να βρει κάπου τα «προσβάσιμα» 4/4.\nΗ αλήθεια είναι προσπαθώ, αλλά δεν μπορώ να βρω ένα σωστό πλαίσιο για αυτό το δίσκο. Που ακριβώς τον ακούει κάποιος; Δεν μπορώ να φανταστώ κάποιον να γυρνά από μια κουραστική μέρα στην δουλειά και να βάλει το "Utopia", γιατί θα γίνει παιδοκτόνος ή κάτι τέτοιο, ειδικά υπό τους ήχους του σχετικού "Tabula Rasa". Δεν μπορώ να φανταστώ κάποιον να ακούει το Utopia στο αυτοκίνητο χωρίς να αφρίσει στην κίνηση. Δεν μπορώ να φανταστώ κάποιον να ξυπνάει και να διαλέγει συνειδητά το Utopia πριν τον πρώτο καφέ. Δεν μπορώ να φανταστώ κάποιον να θέλει να χορέψει με το Utopia, γιατί θα μεταμορφωθεί σε ασπόνδυλο. Δεν μπορώ να φανταστώ κάποιον να έχει τις μαύρες του ή τις άσπρες του και να βάλει το "Utopia" για να βρει συναισθηματικό καταφύγιο. Δεν μπορώ να φανταστώ κάποιον να ακούει το "Utopia" στο ΚΤΕΛ, γιατί δεν έχει κάτι άλλο στο mp3 player του. Βασικά αυτό μπορώ να το φανταστώ. Αυτό είναι.\nΤο "Utopia" είναι μουσική για ΚΤΕΛ όταν δεν έχεις άλλη επιλογή.\nΟ James Hetfield αναρωτιέται…


Πήρε την pole, αλλά ξεκινάει 11ος στην Τουρκία ο… άνεμος Χάμιλτον! - Match.cy\nΑΛΛΑ ΑΘΛΗΜΑΤΑΠήρε την pole, αλλά ξεκινάει 11ος στην Τουρκία ο… άνεμος Χάμιλτον!\nΠροηγούμενο άρθροΜπορούμε και πρέπει !\nΕπόμενο άρθροΘα είναι έτοιμη το Νοέμβριο !\nΔήλωση Υπουργών Εξωτερικών Κοινοπολιτείας για την Κύπρο με στήριξη για Βαρώσια και ΔΔΟ


Zaria Bălți FC Speranta ζωντανά αποτελέσματα, livescore και live streaming - SofaScore.com\nZaria Bălți FC Speranta Ζωντανά αποτελέσματα, livescore και live streaming\nZaria Bălți - FC Speranta\nΞεκίνησε στις 13:00\nZaria Bălți FC Speranta ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 30.9.2017. και ώρα 13:00 UTC ώρα στο γήπεδο Stadionul Orășenesc, Balti, Moldova για το Divizia Nationala - Moldova. Στο SofaScore ζωντανά αποτελέσματα μπορείτε να βρείτε όλα Zaria Bălți εναντίον FC Speranta τα προηγούμενα αποτελέσματα με τους H2H αγώνες. Οι σύνδεσμοι Zaria Bălți εναντίον FC Speranta με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Zaria Bălți εναντίον FC Speranta ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Zaria Bălți FC Speranta στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Zaria Bălți - FC Speranta\nΗΜΕΡΟΜΗΝΙΑ: September 30, 2017\nΜΕΡΟΣ: Stadionul Orășenesc, Balti ,Moldova\nZaria Bălți ζωντανά αποτελέσματα, πρόγραμμα και σκορ\nFC Speranta ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Zaria Bălți FC Speranta live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Zaria Bălți FC Speranta ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Crashing: προσωρινά και άβολα συγκατοικώντας | Τηλεόραση\nΕΤΟΣ ΠΑΡΑΓΩΓΗΣ: 2016 ΧΩΡΑ ΠΑΡΑΓΩΓΗΣ: Βρετανία ΔΙΑΡΚΕΙΑ: 6 επεισόδια/ 23 λεπτά\nΠρωταγωνιστούν: Phoebe Waller-Bridge, , Jonathan Bailey, Louise Ford Δημιουργος: Phoebe Waller-Bridge\nΗ Phoebe Waller-Bridge είναι σήμερα γνωστή ως η δημιουργός της τραγικωμωδίας Fleabag, με την επώνυμη πρωταγωνίστρια που περιπλανιέται στο Λονδίνο θυμωμένη και μπερδεμένη, εξερευνώντας τη σεξουαλικότητά της. Είναι επίσης αναγνωρισμένη για τη σκηνοθεσία του πρώτου κύκλου της σειράς Killing Eve, κατασκοπικού θρίλερ και μαύρης κωμωδίας. Πριν από αυτά τα έργα, ωστόσο, η Waller-Bridge είχε δημιουργήσει το λιγότερο καταξιωμένο Crashing.\nΗ ιστορία του Crashing, όπως υπονοεί και το όνομα, ακολουθεί της ζωές οχτώ εικοσάρηδων, που έχουν βρει προσωρινή κατοικία. Ζουν ως φύλακες ιδιοκτησίας σε ένα αχρηστευμένο νοσοκομείο, με αντάλλαγμα φθηνά ενοίκια σε ένα ακριβό Λονδίνο – και πολύ αυστηρούς κανόνες. Απαγορεύονται τα πάρτι, το μαγείρεμα, τα κεριά, τα συναισθήματα. Και, αν θέλουν, μπορούν να τους κάνουν έξωση με προειδοποίηση μόνο δύο ημερών, μας πληροφορεί μια από τους χαρακτήρες.\nΗ δράση του Crashing ξεκινά όταν η δραστήρια και αυθόρμητη Lulu, που υποδύεται η δημιουργός, φτάνει στο νοσοκομείο – πολυκατοικία, για να επισκεφτεί τον παιδικό της φίλο Anthony (Damien Molony). Οι δύο τους έχουν μια πολύ στενή φιλία και μια έντονη μεταξύ τους σεξουαλική ενέργεια που ποτέ δεν έχουν εκtoνώσει. Θυμίζει την ένταση μεταξύ των πρωταγωνιστριών του Killing Eve. Ένα will-they-won’t-they ζευγάρι. Ο Anthony, ωστόσο, είναι αρραβωνιασμένος με την τελειομανή και συγκρατημένη Kate (Louise Ford). Η σχέση τους δεν είναι τέλεια – η Kate δεν έχει έρθει ποτέ σε οργασμό μαζί του.\nΜεταξύ Lulu και Kate εξελίσσεται μια περίπλοκη σχέση φιλίας και ζήλιας, στα πλαίσια ενός ερωτικού τριγώνου- τριών δυναμικών κλασσικών στο γένος της κωμωδίας και όχι μόνο. Τα πράγματα περιπλέκονται ακόμα περισσότερο, όταν η Lulu γίνεται γραμματέας στην εταιρία όπου δουλεύει η Kate και η bisexual κολλητή της, Jessica (Susan Wokoma). Παρ’ όλα αυτά, οι ιστορίες τους δεν επισκιάζουν την πλοκή του Crashing.\nΣτον ίδιο χώρο κατοικεί η Melody (Julie Dray), μια νιχιλίστρια Γαλλίδα ζωγράφος, που έχει μόλις βρει τη μούσα της: τον πρόσφατα διαζευγμένο και καταθλιπτικό Colin (Adrian Scarborough). Ένα ίσως δευτερεύον, αλλά εξίσου ενδιαφέρον ερωτικό τρίγωνο του Crashing εκτυλίσσεται μεταξύ των Sam, Fred και Will. Ο σχεδόν σεξομανής και ναρκισσιστικός Sam (Jonathan Bailey) και ο συνεσταλμένος Fred (Amit Shah) γνωρίζονται στην αρχή της σειράς και δένουν αμέσως. Ο Sam, για πρώτη φορά στη ζωή του, αμφισβητεί τη σεξουαλικότητά του. Ο Fred είναι αντιμέτωπος με ένα δικό του δίλλημα. Bρίσκεται σε σχέση με τον εγωκεντρικό και υπερβολικά επιτυχημένο Αυστραλό Will (Lockie Chapman).\nΠηγή εικόνας: tumbral.com\nΣκέψεις και αξιολόγηση\nΗ Phoebe Waller-Bridge έχει ακολουθήσει, στο Crashing, την συνταγή της επιτυχίας μιας κωμωδίας. Μια παρέα συνομηλίκων που, λόγω συνθηκών, είναι υποχρεωμένοι να περνούν πολλές ώρες της μέρας μαζί. Πρόκειται ίσως για ένα άλλο Friends, που διαδραματίζεται το 2016. Μείον το ανεξήγητα λευκό και straight cast. Χαρακτήρες με ιδιαιτερότητες και ιδιορρυθμίες και περίπλοκες σχέσεις. Ένα παράθυρο στη ζωή των millenials, πάνω σε ένα μπερδεμένο σεξουαλικό υπόβαθρο. Η σειρά, έχοντας συνολική διάρκεια μονο 2 ωρών προχωρά πολύ γρήγορα, με πολλά από τα γεγονότα που σε άλλες σειρές θα χρειάζονταν σεζόν, εδώ να ξετυλίγονται πλήρως σε λίγα λεπτά. Αυτό, ωστόσο, δεν λειτουργεί σε βάρος του Crashing.\nΠρόκειται για μια έξυπνη σειρά, με αστείες ερμηνείες και εύστοχο χιούμορ. Με δανεικά αρχέτυπα, αλλά και πρωτότυπο χαρακτήρα. Το μόνο ελάττωμά του είναι ίσως το γεγονός ότι επισκιάζεται από τους δύο πιο καταξιωμένους, μεγαλύτερους ακολούθους του.


Μισθός 5.000 ευρώ για να αλείψεις αντηλιακό σε παραλία!!! – Greeks_Rulez..\nΜισθός 5.000 ευρώ για να αλείψεις αντηλιακό σε παραλία!!!\nΗ παραθαλάσσια πόλη Σαμπλ ντ΄ Ολόν στη Δυτική Γαλλία άρχισε χθες την αναζήτηση των υποψηφίων για τη «δουλειά του καλοκαιριού». Το δημοφιλές θέρετρο στον Νομό Βαντέ, νότια της Βρετάνης, αναζητεί μέσω Ίντερνετ δύο «creamers», όπως τους περιγράφει χρησιμοποιώντας την αγγλική λέξη. Η δουλειά τους θα είναι να περάσουν τον Ιούλιο και τον Αύγουστο στην παραλία με 30.000 δείγματα αντηλιακής λοσιόν.\nΔιάφορα, Δουλειά, Κόσμος


Δολοφονία στη Ρόδο: Σε Αυλώνα και Γρεβενά οι κατηγορούμενοι - Δρακόντεια μέτρα ασφαλείας - fraptime\nΑρχική/ΚΟΙΝΩΝΙΑ/Δολοφονία στη Ρόδο: Σε Αυλώνα και Γρεβενά οι κατηγορούμενοι – Δρακόντεια μέτρα ασφαλείας\nΔολοφονία στη Ρόδο: Σε Αυλώνα και Γρεβενά οι κατηγορούμενοι – Δρακόντεια μέτρα ασφαλείας\nΣύμφωνα με πληροφορίες της «Ροδιακής», οι δύο κατηγορούμενοι, που κρίθηκαν χθες\nπροφυλακιστέοι με τη σύμφωνη γνώμη εισαγγελέα και ανακρίτριας, μεταφέρονται προσωρινά σε ξεχωριστά σωφρονιστικά ιδρύματα μέχρι την εκδίκαση της υπόθεσης.\nΗ μεταγωγή τους πραγματοποιείται υπό άκρα μυστικότητα, καθώς ακόμη δεν έχει καταλαγιάσει η οργή της τοπικής κοινωνίας\nγια το στυγερό έγκλημα που φέρονται να έχουν διαπράξει και η οποία εκφράστηκε και χθες έξω από τα δικαστήρια της Ρόδου.\nΓια περισσότερες από εννέα ώρες βρίσκονταν χθες στα δικαστήρια της Ρόδου οι δύο κατηγορούμενοι για τη δολοφονία της 21χρονης Ελένης Τοπαλούδη, οι οποίοι μετά τις\nαπολογίες τους και την κατά αντιπαράσταση εξέτασή τους, με σύμφωνη γνώμη εισαγγελέα και ανακρίτριας, κρίθηκαν προσωρινά κρατούμενοι και πήραν τον δρόμο για τις φυλακές.\nΠλήθος κόσμου είχε συγκεντρωθεί έξω από το Δικαστικό Μέγαρο της Ρόδου, φωνάζοντας συνθήματα κατά των δύο κατηγορουμένων, με αποτέλεσμα οι αρχές ασφαλείας να\nαναγκαστούν να φυγαδεύσουν τον 21χρονο Ροδίτη και τον 19χρονο αλλοδαπό Αλβανικής καταγωγής, προκειμένου να αποφευχθούν έκτροπα.\nΟι απολογίες και η κατ’ αντιπαράσταση εξέταση\nΠερισσότερες από δύο ώρες διήρκησε χθες η απολογία του κάθε κατηγορουμένου. Περίπου λίγο πριν τις εννέα το πρωί ο 21χρονος Ροδίτης συνοδευόμενος από τους συνηγόρους του\nκ.κ. Άκη Δημητριάδη και Ματούλα Παπαβεργή πέρασαν την πόρτα της ανακρίτριας Ρόδου. Σύμφωνα με πληροφορίες, ο 21χρονος αρνήθηκε τις κατηγορίες όπως αυτές του\nαποδίδονται και επανέλαβε τα όσα ισχυρίζεται εξ αρχής. Ότι δηλαδή όλα έγιναν από τον 19χρονο συγκατηγορούμενό του.\nΟ Ροδίτης φέρεται να δήλωσε στην ανακρίτρια πως ο αλλοδαπός του ζήτησε το σπίτι για να πάνε εκεί με μία κοπέλα που γνώριζε και να συνευρεθούν ερωτικά.\nΟ ίδιος φέρεται να είπε πως την παρέλαβαν από το σπίτι της, μαζί με τον 19χρονο καθώς εκείνος την γνώριζε και με το όχημα που ανήκει στον πατέρα του, μετέβησαν στο σπίτι στη Λίνδο.\nΕκεί ό,τι έγινε μεταξύ του 21χρονου και της κοπέλας ήταν με τη συναίνεσή της και πως\nαφορμή για το κακό που συνέβη αποτέλεσε ένα σχόλιο της 21χρονης που έκανε για τον 19χρονο μειώνοντας τον ανδρισμό του.\nΟ Ροδίτης είπε πως τότε ο αλλοδαπός άρχισε να την χτυπάει στην αρχή με τα χέρια του και εν συνεχεία με το ηλεκτρικό σίδερο έως ότου έχασε τις αισθήσεις της.\nΟ ίδιος φέρεται να δήλωσε πως ο αλλοδαπός ήταν αυτός που την πέταξε στη θάλασσα, και πως τον απείλησε να μην πει το παραμικρό για όλα αυτά, ενώ τον εξανάγκασε να επιστρέψουν σπίτι για να το καθαρίσουν.\nΟ 21χρονος πρόσθεσε επίσης πως ήταν εκείνος που πρότεινε στον αλλοδαπό να μεταφέρουν την τραυματισμένη κοπέλα στο νοσοκομείο αλλά ο 19χρονος δεν δέχτηκε καθώς θεώρησε ότι είχε πεθάνει!\nΈγκλημα στη Ρόδο: «Αφήστε με να φύγω, θα σας βρει ο πατέρας μου»! - Σοκάρουν τα τελευταία λόγια της 21χρονης φοιτήτριας στους δολοφόνους της!\nΜΟΛΙΣ ΤΟ ΜΑΘΑΜΕ...ΘΡΗΝΟΣ...ΕΦΥΓΕ ΑΠΟ ΤΗΝ ΖΩΗ Ο .....ΚΑΛΟ ΤΑΞΙΔΙ.....\nΚΟPINΘΟΣ – Στη ΔΗΜΟΣΙΟΤΗΤΑ φωτό της 22χρονης που έσφαξε τον άντρα! Άγριο ΞΕΣΠΑΣΜΑ απο συγγενείς του θύματος\nΤΩΡΑ ΤΡΑΥΜΑΤΙΕΣ ΣΤΗΝ ……..\nΝαυπακτία: Νεκρός ο νεαρός αγνοούμενος μετά την ξαφνική καταιγίδα – Επιβεβαιώθηκαν οι χειρότεροι φόβοι – ΒΙΝΤΕΟ\nΔημήτρης Οικονόμου: Η στιγμή που ανακοινώνει τον θάνατο του “αδελφού” του, Βασίλη Λυριτζή!\nΘλίψη: Πέθανε ο Μάρκος Μέσκος…ΣΕ ΕΥΧΑΡΙΣΤΟΥΜΕ ΓΙΑ ΟΛΑ …\nΤο μηχάνημα που εντόπισε το θαμμένο αυτοκίνητο του Γραικού


Espadrilles love – Style n' Critics\nPublished on April 10, 2014 July 7, 2014 by Stylencritics\nΚαι έρχεται αυτή η περίεργη εποχή, η Άνοιξη, που δεν θέλεις να ξανά αντικρίσεις τις μπότες που σε συνόδευαν πιστά όλο το χειμώνα σε εργασία και εξόδους μα ούτε τα αγαπημένα σου ancle boot, θέλεις κάτι ανάλαφρο ίσως και χρωματιστό κάτι που να μυρίζει Άνοιξη και να διώχνει το χειμώνα. Τα πέδιλα σου κοιτάζεις αλλά σκέφτεσαι μήπως κρυώσεις ίσως είναι νωρίς να βγάλεις τα δακτυλάκια βόλτα. Και εκεί έρχονται οι αγαπημένες εσπαντρίγιες να κάνουν κου κου στο μυαλό σου και να ολοκληρώσουν το Ανοιξιάτικο λουκ σου. Εσπαντρίγιες σε όλα τα χρώματα, σε όλες τις υφές και το κυριότερο πάντα σε οικονομικές τιμές. The choice is yours!\n1,2,5 office 2,3 zara\nCategories Fashion•Tags espadrilles, Fashion, Μόδα, άνοιξη 2014, εσπαντρίγιες\nPrevious Διήμερο σε Ψηφιακές Γειτονιές\nNext Saturday inspiration\n5 thoughts on “Espadrilles love”\nApril 10, 2014 at 09:08\n2 και 5 θα ηθελα παρακαλώ!\nΤι κάνεις Σόνια μου? Ειδα και το προηγούμενο ποστ με τις ψηφιακές γειτονιές. Είσαι πολυ μικρότερη από ότι σε φανταζόμουν 🙂\nΠρεπει να περάσετε υπέροχα!\nΣτέλλα! Πού είσαι; Είσαι καλά; Ευχαριστώ για το κομπλιμέντο!!!! 🙂 Φιλιά Πολλά!!!!\nΑχ, ωραίεεεεες οι εσπαντρίγιεεεεες\nεχω να βάλω από παιδί και φέτος θα βάλω και πάλι!\nApril 11, 2014 at 08:18\nκαι γω, πέρυσι τις φόρεσα μετά απο άπειρα χρόνια!


"Γέφυρα ζωής" για να σταθεί στα πόδια της μια άρρωστη σκυλίτσα στην Πάργα - On Preveza News - 24ωρη ενημέρωση από την Πρέβεζα, την Ελλάδα και τον Κόσμο\n“Γέφυρα ζωής” για να σταθεί στα πόδια της μια άρρωστη σκυλίτσα στην Πάργα\nΤρίτη, 17 Νοεμβρίου 2020, 15:28\nΣάββατο, 21 Μαΐου, 2022 7:28 μμ.\nΜια πολύ συγκινητική ιστορία φέρνει στο φως η Πρόεδρος του Συλλόγου Εθελοντών για την προστασία των ζώων στην Πάργα “Ζωή” Σοφία -Θέμιδα Δούρβα. Πρόκειται για την τοποθέτηση αναπηρικού αμαξιδίου (το πρώτο στην Πάργα) σε ένα σκυλάκι τη Ζωή που βρέθηκε σε πολύ άσχημη κατάσταση στο Καναλάκι.\nΟ Σύλλογος Εθελοντών για την Προστασία των ζώων στην Πάργα “Ζωή” ανέλαβε τα έξοδα των αιματολογικών και βιοχημικών εξετάσεων για να σταθεροποιήσει την υγεία της σκυλίτσας η οποία διαπιστώθηκε ότι πάσχει από αρθριτικά.\nΞεκίνησε λοιπόν μια προσπάθεια για την προμήθεια τετράτροχου αναπηρικού αμαξιδίου ώστε η Ζωή να έχει μια καλύτερη ποιότητα ζωής για τα υπόλοιπα χρόνια που της απομένουν μιας και είναι πάνω από 13 ετών.\nΣήμερα φιλοξενείται από την κ.Δούρβα η οποία ευχαριστεί με θερμά λόγια τον Βασίλη Τζίγκουρα που έφτιαξε το τετράτροχο αναπηρικό αμαξίδιο και την Margreet Kasemir η οποία ανέλαβε το κόστος για το αμαξίδιο, καθώς και όλους όσοι κινητοποιήθηκαν και συγκέντρωσαν χρήματα για την φροντίδα της σκυλίτσας.\nΠηγή: Δημοτική Ραδιοφωνία Πρέβεζα


ΕΣΗΕΜ-Θ: Απεργία σήμερα στη “Μακεδονία”\nΚινήσεις που οδηγούν σε αδιέξοδο επιχειρεί η διοίκηση της ΜΕΕ ΑΕ συνεχίζοντας παράλληλα να καταστρατηγεί τις δεσμεύσεις της έναντι των εργαζομένων.\nΟι επανειλημμένες υποσχέσεις για ομαλοποίηση στην καταβολή της μισθοδοσίας έχουν μετατραπεί σε σποραδικές πληρωμές μικρών ποσών. Η πτώχευση του αθλητικού φύλλου «Σπορ του Βορρά» προκάλεσε την περαιτέρω επιδείνωση της θέσης του εκδοτικού συγκροτήματος. Οι προειδοποιήσεις για απολύσεις εργαζομένων κλόνισαν ακόμη περισσότερο την ήδη διαταραγμένη εργασιακή ειρήνη.\nΔημοσιογράφοι και τεχνικό προσωπικό, αντιδρώντας σε όλα τα παραπάνω, προκηρύσσουν εικοσιτετράωρη απεργία στην εφημερίδα «Μακεδονία» από τις 09:00 της Παρασκευής 24 Ιουλίου έως τις 09:00 του Σαββάτου 25 Ιουλίου 2015.\nFiled Under: Ανακοινώσεις, Εφημερίδες Tagged With: «Μακεδονία», ΕΣΗΕΜ-Θ


Η ΚΟΠΕΛΑ ΜΟΥ ΕΙΝΑΙ ΥΠΕΡΒΟΛΙΚΑ ΠΡΟΣΚΟΛΛΗΜΕΝΗ ΠΑΝΩ ΜΟΥ. ΤΙ ΝΑ ΚΑΝΩ; - Couples' mindset\nHome / ΕΚΕΙΝΟΣ / ΣΧΕΣΕΙΣ / Η ΚΟΠΕΛΑ ΜΟΥ ΕΙΝΑΙ ΥΠΕΡΒΟΛΙΚΑ ΠΡΟΣΚΟΛΛΗΜΕΝΗ ΠΑΝΩ ΜΟΥ. ΤΙ ΝΑ ΚΑΝΩ;\nΗ ΚΟΠΕΛΑ ΜΟΥ ΕΙΝΑΙ ΥΠΕΡΒΟΛΙΚΑ ΠΡΟΣΚΟΛΛΗΜΕΝΗ ΠΑΝΩ ΜΟΥ. ΤΙ ΝΑ ΚΑΝΩ;\nDreamfairy 12:20 μ.μ.\nΤην αγαπάτε μέχρι αηδίας, περνάτε άπειρο χρόνο μαζί της κι όμως εξακολουθεί να ζητά περισσότερα και δε σας αφήνει λεπτό να ανασάνετε. Ενδεχομένως σας κάνει σκηνές για το παραμικρό κι αν δε σηκώσετε το τηλέφωνο γίνεται ο τρίτος παγκόσμιος.\nΑγαπητέ άντρα, όλα τα παραπάνω είναι ένδειξη ανασφάλειας και μπορείς με μερικά απλά βήματα να επαναφέρεις τη σιγουριά και την αυτοπεποίθησή της πίσω. Να την κάνεις με λίγα λόγια να μην είναι τόσο απαιτητική, προσκολλημένη και τρελή.\nΌταν πρωτογνωριστήκατε επικρατούσε το ένστικτο του κυνηγού. Σου άρεσε, ταιριάζατε και ήθελες να την κατακτήσεις. Όταν έλεγες, λοιπόν, ότι θα στείλεις μήνυμα ή θα τηλεφωνήσεις το έκανες. Αφού, όμως, η σχέση σταθεροποιηθεί δεν κρατάς πάντα το λόγο σου κι είναι φορές που υπόσχεσαι πράγματα που δεν κάνεις και πίστεψέ με κάτι τέτοιο δεν περνά απαρατήρητο από την κοπέλα σου. Τα όσα υπόσχεσαι μεταφράζονται ως ενδιαφέρον για το πρόσωπό της. Οπότε τήρησε τις υποσχέσεις για να νιώθει και να πιστεύει ότι την θες ακόμη.\nΜοιράσου τις σκέψεις σου μαζί της σε στιγμές που δεν το περιμένει. Αν την ονειρεύτηκες το προηγούμενο βράδυ, πες της το. Αν την σκέφτεσαι και δεν μπορείς να συγκεντρωθείς στη δουλειά, στείλ' της ένα σύντομο μήνυμα και πες της το. Δεν χρειάζεται να το κάνεις συνέχεια ή συχνά. Δίνοντάς της, όμως, τέτοιου είδους πληροφορίες, της δείχνεις ότι συνεχίζεις να νοιάζεσαι και να την ποθείς.\nΕκτός θέας δε σημαίνει και εκτός μυαλού\nΈνας από τους μεγαλύτερους φόβους μιας κοπέλας είναι ότι τη στιγμή που θα χαθεί από το οπτικό σου πεδίο, χάνεται κι από το μυαλό σου, ειδικά εάν έχεις βγει με αντροπαρέα. Δεν έχει πρόβλημα να βγαίνεις με τους φίλους σου (ούτως ή άλλως κι εκείνη έχει την ανάγκη να βγει μόνη με τις φίλες της), αλλά ανησυχεί όταν ξέρει ότι είσαι έξω όλο το βράδυ και δεν έχει νέα σου. Οι άντρες δεν είναι σαν τις γυναίκες και το γνωρίζει αυτό. Τι εννοώ; Ένα από τα κύρια θέματα συζήτησης στις γυναικείες παρέες είναι το ταίρι τους. Οι άντρες δε συζητούν ιδιαίτερα για τις σχέσεις τους, οπότε αν δεν της στείλεις ούτε ένα μήνυμα υποθέτει ότι την έχεις ξεχάσει κι είσαι απασχολημένος κοιτώντας άλλες γυναίκες γύρω σου.\nΚρατήστε επαφή όταν έχετε βγει μαζί\nΔεν εννοούμε να μείνετε όλο το βράδυ δίπλα της εάν έχετε πάει σε ένα πάρτι, αλλά διατηρήστε οπτική επαφή για λίγο ακόμη κι αν βρίσκεστε στην άλλη άκρη της αίθουσας, ή χαϊδέψτε την απαλά στον ώμο καθώς περνάτε από δίπλα της. Θα της δώσετε την επιβεβαίωση που ψάχνει ότι είναι η μοναδική για σας.\nΔείξτε της ότι είστε παρατηρητικοί\nΟι γυναίκες θέλουν να προσέχετε πράγματα και καταστάσεις. Συνήθως προσέχετε διάφορα, αλλά δεν τα εκφράζετε. Δηλώστε όσα βλέπετε (τα θετικά εννοούμε) πού και πού για την κάνετε να νιώσει αρεστή κι επιθυμητή. Αν για παράδειγμα έχετε εντυπωσιαστεί από την εμφάνισή της ή από μια ενδυματική επιλογή της σε κάποια συγκεκριμένη περίπτωση πείτε της το. Μην το κρατήσετε για σας.


mrdj2k - Φεβ 20th 2019, 4:26pm - Ελληνικές Stable MIUI ROMs\nΠαράθεση από makis1024: “Ναι σε όλα , πρώτος τρόπος από τον οδηγό. TWRP 3.2.X.X για συσκευές XIAOMI ” Ολα οκ εως εδώ. Με το magisk τι παίζει και δεν μπορώ να ρουτάρω; Εκανα την κλασική διαδικασία μετα το φλας της ρομ.( twrp - wipe cache & dalvik - flash magisk - wipe cache & dalvik) και κανει επαννεκίνηση και δεν έχει γίνει install παρότι στο twrp γράφει Done. τι παίζει γνωρίζεις; επίσης στο shutdown menu σε παλιότερες εκδοσεις είχαμε και τις επιλογές recovery & fastboot που βόλευαν, πάνε αυτές …\nmrdj2k - Φεβ 20th 2019, 3:51pm - Ελληνικές Stable MIUI ROMs\nΟλα οκ εως εδώ. Με το magisk τι παίζει και δεν μπορώ να ρουτάρω; Εκανα την κλασική διαδικασία μετα το φλας της ρομ.( twrp - wipe cache & dalvik - flash magisk - wipe cache & dalvik) και κανει επαννεκίνηση και δεν έχει γίνει install παρότι στο twrp γράφει Done. τι παίζει γνωρίζεις; επίσης στο shutdown menu σε παλιότερες εκδοσεις είχαμε και τις επιλογές recovery & fastboot που βόλευαν, πάνε αυτές ανεπιστρεπτεί;\nmrdj2k - Φεβ 20th 2019, 12:20pm - Ελληνικές Stable MIUI ROMs\nΠαράθεση από makis1024: “1. Twrp MEGA 2. Τίποτα , τα αρχεία που έχουν σχέση με anti level , έχουν αφαιρεθεί από την xtrv. Μόνο fr αναγκαστικά.” Ευχαριστώ για την άμεση απάντηση. Υπάρχει κάποιος οδηγός για το φλας του recovery μέσω twrp. Δεν έχω ξανακάνει .img εγκατάσταση. Επιλέγω εγκατάσταση img και μετά που λέει φάκελο εγκατάστασης επιλέγω recovery? Όλο αυτό πριν φυσικά κάνω fr και βάλω τη ρομ, σωστά; Στάλθηκε από το MI 8 μου χρησιμοποιώντας Tapatalk\nmrdj2k - Φεβ 20th 2019, 10:47am - Ελληνικές Stable MIUI ROMs\nΚαλημερα σας, Εχω το Mi8 6/128 την κινέζικη έκδοση. Εχω ξεκλειδωσει με official τρόπο ton bootloader και αυτή τη στιγμή το κινητό τρέχει την xtrv aroma dev 8.8.16 που είναι global source. Recovery έχω το twrp 3.2.2. Θέλω να βάλω την stable του φορουμ 10.2.2 που είναι eu/cn και android 9. Γνωρίζω ότι πρεέπι να κάνω fr και είμαι οκ φυσικά με αυτό. Εχω όμως 2-3 ερωτήσεις σχετικα: 1. Πρέπει φαντάζομαι να αναβαθμίσω το twrp, ok ποιά έκδοση να βάλω(είναι 4-5 στο αντιστοιχο νήμα και δεν μου είναι σαφές…\nmrdj2k - Αυγ 29th 2018, 2:10am - Ελληνικές Developer MIUI ROMs\nΠαράθεση από MIUI_ART: “Θα κατεβάσεις το σωστό Recovery για την συσκευή σου από εδώ => xiaomi-miui.gr/community/index.php/Thread/25256/ Θα το κάνεις Flash από το Recovery που έχεις τώρα με τον τρόπο που περιγράφει ο οδηγός που έχει στο link που σου έδωσα. Θα κάνεις μετά το flash reboot πάλι στο Recovery και θα προχωρήσεις στο Install της ROM. :D” Ευχαριστώ πολύ! Δούλεψε με το update του recovery.. Στάλθηκε από το MI 8 μου χρησιμοποιώντας Tapatalk\nmrdj2k - Αυγ 29th 2018, 12:24am - Ελληνικές Developer MIUI ROMs\nΚαλησπέρα παίδες.. Την δοκιμαστική για το Mi8 dipper δεν την έχω βάλει. Την 8.8.23 δοκίμασα να την περάσω στο mi4c μου και βγάζει σφάλμα ότι και καλά το κινητό είναι aqua κι όχι libra. Τι φαση;Η ρομ είναι κατεβασμένη από το direct link και το γράφει αυτό αλλά και από τον updater το ίδιο error παίρνω... Καμία ιδέα κάποιος; 9072c228f330c29722dd857586e9e3da.jpg Στάλθηκε από το MI 8 μου χρησιμοποιώντας Tapatalk\nmrdj2k - Αυγ 25th 2018, 9:14pm - Ελληνικές Developer MIUI ROMs\nΈχω 8.8.16 σε dipper. Για να περάσω 8.8.23 κάνω fr? Επίσης αν την πέρασε κάποιος λύνονται τα προβλήματα με τα fc στο app των μηνυμάτων και με τις περιγραφές στις επαφές; Στάλθηκε από το MI 8 μου χρησιμοποιώντας Tapatalk\nmrdj2k - Αυγ 24th 2018, 12:20pm - Ελληνικές Developer MIUI ROMs\nΠαράθεση από mrdj2k: “Παράθεση από thodorisls: “έχει κανένας θέμα στην καινούργια ρομ να μην έχει όνομα το security και οι επαφές? και μου κάνει και force close τα μυνήματα” Σε εμένα σε dipper mi8 εμφανίζει με? Τις επαφές και έχω συνεχόμενα fc στην εφαρμογή των μηνυμάτων... Εμένα εμφανιστηκε στην 8.8.16. Παράθεση από gripas4: “ΚΑλησπέρα. Εδώ και δύο ROM μου εμφανίζει μαύτο φόντο στις ρυθμίσεις στο Mi Note 3. Επίσης κάνει FC στα μηνύματα. Κανείς άλλος να αντιμετωπίζει το ίδιο;” Εγώ στο dipper mi8…\nmrdj2k - Αυγ 24th 2018, 12:09am - Ελληνικές Developer MIUI ROMs\nΠαράθεση από thodorisls: “έχει κανένας θέμα στην καινούργια ρομ να μην έχει όνομα το security και οι επαφές? και μου κάνει και force close τα μυνήματα” Σε εμένα σε dipper mi8 εμφανίζει με? Τις επαφές και έχω συνεχόμενα fc στην εφαρμογή των μηνυμάτων... Εμένα εμφανιστηκε στην 8.8.16. Παράθεση από gripas4: “ΚΑλησπέρα. Εδώ και δύο ROM μου εμφανίζει μαύτο φόντο στις ρυθμίσεις στο Mi Note 3. Επίσης κάνει FC στα μηνύματα. Κανείς άλλος να αντιμετωπίζει το ίδιο;” Εγώ στο dipper mi8 δεν έχω θέμα με το φό…\nmrdj2k - Αυγ 17th 2018, 6:50pm - Mi-8 (Dipper)\nΤι πρέπει να κάνω wipe από cn stable στην xtrv? Έχει κάποιο τιπ τι να προσέξω; βάζω απλή xtrv λοιπόν.. Sent from my MI 8 using Tapatalk\nmrdj2k - Αυγ 17th 2018, 6:48pm - Mi-8 (Dipper)\nΠαράθεση από sakis112: “Παράθεση από mrdj2k: “Παράθεση από Octaviastikos: “Για το trwp είναι μόνο αυτό που δουλεύει σωστά... recovery-TWRP-3.2.2-0711-XIAOMI8-CN-wzsx150.img - Google Drive ” Καλησπέρα,Επειδή θα ξέρεις θέλω να περάσω από cn stable σε άρωμα 8.8.9. Ξεκλειδώνω. Φλασαρω twrp (το παραπάνω) και κάνα τα wipes (τι wipes Πρέπει να κάνω για καθαρή εγκατάσταση;) και κάνω flash την ελληνική. Τι να προσέξω; καμία συμβουλή; Sent from my MI 8 using Tapatalk ” Πρέπει να γίνει wipe, και το system …\nmrdj2k - Αυγ 17th 2018, 6:06pm - Mi-8 (Dipper)\nΠαράθεση από Octaviastikos: “Για το trwp είναι μόνο αυτό που δουλεύει σωστά... recovery-TWRP-3.2.2-0711-XIAOMI8-CN-wzsx150.img - Google Drive” Καλησπέρα, Επειδή θα ξέρεις θέλω να περάσω από cn stable σε άρωμα 8.8.9. Ξεκλειδώνω. Φλασαρω twrp (το παραπάνω) και κάνα τα wipes (τι wipes Πρέπει να κάνω για καθαρή εγκατάσταση;) και κάνω flash την ελληνική. Τι να προσέξω; καμία συμβουλή; Sent from my MI 8 using Tapatalk\nmrdj2k - Αυγ 17th 2018, 12:49am - Mi-8 (Dipper)\nΚαλησπέρα και πάλι, Μια ανακεφαλαίωση (Ειμαι με αγγλοκινεζικη stable 9.5.13 εχουν περασει οι 15 μερες και παω να ξεκλειδωσω και να βάλω την δική μας ArΩma xtrv) 1. ξεκλειδωνω με τον official τροπο 2. κάνω install μεσω adb το twrp που έβαλε κάποιος σε προηγούμενες σελίδες στο παρόν νήμα και \_ 3. Κάνω install την ελληνικη ρομ μεσω twrp. Ερωτήσεις: Τι πρεπεί να κανω wipe ? ποιες επιλογές για να γινει σωστα η εγκατάσταση; Τι άλλο πρεπεί να προσέξω;\nmrdj2k - Αυγ 16th 2018, 11:12pm - Mi-8 (Dipper)\nΉρθε η δικιά μου σειρά... Πάω για ξεκλείδωμα twrp και xtrv... Να βάλω την άρωμα η την απλή;; Sent from my MI 8 using Tapatalk\nmrdj2k - Αυγ 16th 2018, 8:07pm - Mi-8 (Dipper)\nΠαράθεση από spideman3: “Ειλικρινά όχι δεν θυμάμαι κάτι τέτοιο. Στάλθηκε από το MI 8 μου χρησιμοποιώντας Tapatalk” Παράθεση από thodorisls: “εγώ με eurobank ebanking με ξεκλειδωτο bootloader και root δεν μου εχει βγάλει κάποιο θεμα, nfc δεν χρησιμοποιώ.” Ευχαριστώ για τις απαντησεις σας! Sent from my MI 8 using Tapatalk\nmrdj2k - Αυγ 16th 2018, 4:42pm - Mi-8 (Dipper)\nΠαράθεση από spideman3: “Παράθεση από mrdj2k: “Παράθεση από mrdj2k: “Ερώτηση προς όλους όσοι έχουν ξεκλειδώσει και έχουν βάλει xtrv η global rom beta η stable. Όσοι έχετε μείνει με ξεκλείδωτο Bootloader έχετε θέματα με την λειτουργία του nfc ή με εφαρμογές όπως E-banking Πειραιώς εθνικής κλπ;;” @spideman3 Γνωρίζεις κάτι σχετικά με αυτήν την ερώτηση μου; Sent from my MI 8 using Tapatalk” Nfc δεν χρησιμοποιώ. Εγώ έχω e-baking της Πειραιώς δεν έχω πρόβλημα. Γενικά το να έχεις ξεκλείδωτο τον bootloa…\nmrdj2k - Αυγ 16th 2018, 3:55pm - Mi-8 (Dipper)\nΠαράθεση από NasDriver: “Με εθνική και root δεν έχω κανένα πρόβλημα. NFC δεν έχει το whyred :/” Το dipper έχω. Έχει nfc και ταχύτατο. Παραμενει Ξεκλείδωτος ο Bootloader; Παράθεση από sakis112: “Ειδα μερικά βίντεο από το you tube. Η οθόνη είναι φτωχή, δεν έχει έντονα χρώματα,, καμμία σχέση με τις amoled tis samsung. Θα κοιτάξω αν υπάρχει κάποια ρύθμιση.” Διαφωνώ για την οθόνη. Στα δικά μου μάτια είναι οθοναρα! Παράθεση από sakis112: “Παράθεση από NasDriver: “Με εθνική και root δεν έχω κανένα πρόβ…\nmrdj2k - Αυγ 16th 2018, 2:40pm - Mi-8 (Dipper)\nΠαράθεση από mrdj2k: “Ερώτηση προς όλους όσοι έχουν ξεκλειδώσει και έχουν βάλει xtrv η global rom beta η stable. Όσοι έχετε μείνει με ξεκλείδωτο Bootloader έχετε θέματα με την λειτουργία του nfc ή με εφαρμογές όπως E-banking Πειραιώς εθνικής κλπ;;” @spideman3 Γνωρίζεις κάτι σχετικά με αυτήν την ερώτηση μου; Sent from my MI 8 using Tapatalk\nmrdj2k - Αυγ 15th 2018, 8:59pm - Mi-8 (Dipper)\nΕρώτηση προς όλους όσοι έχουν ξεκλειδώσει και έχουν βάλει xtrv η global rom beta η stable. Όσοι έχετε μείνει με ξεκλείδωτο Bootloader έχετε θέματα με την λειτουργία του nfc ή με εφαρμογές όπως E-banking Πειραιώς εθνικής κλπ;;\nmrdj2k - Αυγ 13th 2018, 1:19am - Mi-8 (Dipper)\nΠαράθεση από spideman3: “@mrdj2k Το ξανά κλειδώνεις με το miflash tools αν κάτω δεξιά επιλέξεις το cleam and lock ή με εντολή cmd αν μπεις σε fastboot λειτουργία και δώσεις την εντολή fastboot lock νομίζω. ” @spideman3 Ποιος ο λόγος να ξανακλειδωσεις αν περιμένεις 15 μέρες να ξεκλειδώσεις;;\nΙουλ 21st 2019, 2:34pm


Όλα έτοιμα για τον 20ο Αγώνα Δρόμου Καλαμάτας - iRun\nΟ Σύλλογος Δρομέων Υγείας Μεσσηνίας διοργανώνει τον 20ο Αγώνα Δρόμου Καλαμάτας, το Σάββατο 30 Απριλίου 2022, έναν αγώνα που είναι αφιερωμένος στην πρόληψη του καρκίνου του μαστού.\nΣύνθημα του Αγώνα θα είναι «Τρέξε και βάδισε στην πιο γρήγορη διαδρομή, στον αγώνα της πόλης μας», ενώ θα υπάρχει και ποικιλία στις δραστηριότητες που θα διεξαχθούν.\nΠιο συγκεκριμένα, οι συμμετέχοντες που θα εκκινήσουν από την Κεντρική Πλατεία Βασ. Γεωργίου, θα έχουν την δυνατότητα να επιλέξουν τις παρακάτω εναλλακτικές ευκαιρίες άθλησης:\nΗ διαδρομή είναι γρήγορη και επίπεδη, καθώς 8 από τα 10 χλμ. θα λάβουν χώρα δίπλα στην παραλία. Σημείο εκκίνησης θα αποτελέσει η Κεντρική Πλατεία – Βασιλέως Γεωργίου, στην συνέχεια θα γίνει αναστροφή στο τέρμα της παραλιακής , ενώ ο τερματισμός θα πραγματοποιηθεί πίσω στην Κεντρική Πλατεία. Για περισσότερες πληροφορίες οι ενδιαφερόμενοι μπορούν να επισκεφθούν την ιστοσελίδα του Συλλόγου Δρομέων Υγείας Μεσσηνίας όπου θα βρουν αναλυτικές πληροφορίες σχετικά με τον αγώνα.\n20ος Αγώνας Δρόμου Καλαμάτας running Αγώνας Δρόμου Τρέξιμο


(Ξανα)κερδίζει την εμπιστοσύνη του Klopp o Mignolet! | LiverpoolFans.gr\nHome / danny ward / interview / jurgen klopp / Loris Karius / simon mignolet / (Ξανα)κερδίζει την εμπιστοσύνη του Klopp o Mignolet!\n(Ξανα)κερδίζει την εμπιστοσύνη του Klopp o Mignolet!\n01:58 danny ward , interview , jurgen klopp , Loris Karius , simon mignolet Edit\nΟ Βέλγος goalkeeper "νίκησε" τους Loris Karius και Danny Ward και θα βρίσκεται κάτω από τα δοκάρια στην πρεμιέρα κόντρα στη Watford!\nΟ Jurgen Klopp είχε δηλώσει κατά τη διάρκεια της προετοιμασίας πως η θέση του τερματοφύλακα θα είναι μια "μάχη" μεταξύ των Simon Mignolet, Loris Karius και Danny Ward. Ερωτώμενος λοιπόν ο Γερμανός για το ποιος ήταν ο άτυπος νικητής αυτής της μάχης, ο Klopp δήλωσε:\nΟ Simon. Δόθηκε ένας πολύ σκληρός αγώνας σε όλα τα φιλικά προετοιμασίας. Ο Simon ήταν πολύ σταθερός, δεν είχε ούτε μια κακή εμφάνιση το οποίο είναι εξαιρετικό λαμβάνοντας υπόψιν και τη σεζόν που πραγματοποίησε. Είναι πολύ σίγουρος, έχει βελτιωθεί πολύ και συνεχίζει να βελτιώνεται σε διάφορα κομμάτια του παιχνιδιού.\nΟ Loris είχε μερικά προβληματάκια, αλλά και αυτός με τη σειρά του έκανε πολύ καλή προετοιμασία. Αυτό δε συνέβη με τον Danny, που είχε προβλήματα στη μέση του. Δεν μπορούσε δυστυχώς να προπονηθεί. Για έναν τερματοφύλακα είναι ακόμα χειρότερο να έχει προβλήματα στη μέση. Είδαμε όλοι στον αγώνα με την Atletico ότι έχουμε ακόμα έναν εξαιρετικό τερματοφύλακα.\nΑυτή τη στιγμή ως έχουν τα πράγματα είναι: O Simon #1, ο Loris #1 και ο Danny #3. Δεν είναι μια απόφαση που έχω πάρει για τα επόμενα 20 χρόνια. Είμαι βέβαιος όμως πως αν έχουμε κάποιον τραυματισμό, έχουμε εξαιρετικές επιλογές στη θέση του τερματοφύλακα.


Power of Nature Sport Series BurnUp, 60capsules, από Power Health μόνο 12,89 € στο NaturePharm.gr\nPower of Nature Sport Series BurnUp, 60capsules\nSpecial Price 12.89 €\nΚερδίζετε: 11,01 €\nΕξειδικευμένο συμπλήρωμα διατροφής για την αύξηση του μεταβολισμού του λίπους.\nPower of Nature Sports Series BurnUp, 60capsules\nΟ συνδυασμός άσκησης και διατροφής αποτελεί το πιο επιτυχημένο "δίδυμο" για την υγελια και την ανάδειξη του μυϊκού ιστού που έχει ως αποτέλεσμα ένα όμορφο και γραμμωμένο σώμα. Η αύξηση του μεταβολισμού αποτελεί σημαντικό παραγόντα για την επίτευξητου στόχου.\nΠοιές Διαδικασίες Συμβάλλουν Στην Απώλεια Λίπους:\nΘερμογένεση: Είναι η μεταβολική διαδικασία, κατά την οποία το σώμα μας καταναλώνει θερμίδες για να παράγει θερμότητα και συμβάλλει στην απώλεια βάρους, καθώς αυξάνει το "κάψιμο" θερμίδων.\nΛιπόλυση: Είναι η διάσπαση των λιπιδίων και περιλαμβάνει\nΓιατί να επιλέξω το Sport Series BurnUp:\nΠεριέχει ένα συνδυασμό ειδικά μελετημένων συστατικών, που στοχεύουν στην ενίσχυση των δύο βασικών μεταβολικών διαδικασιών, της θερμογένεσης και της λιπόλυσης. Τα βασικά συστατικά του Sport Series BurnUp είναι:\nL-καρνιτίνη: Κινητοποιεί το σωματικό λίπος, καθώς μεταφέρει τα λιπαρά οξέα στα μιτοχόνδρια, για παραγωγή ενέργειας\nΚαφεΐνη από εκχυλίσματα γκουαράνα και πράσινου τσαγιού: Επιταχύνει την απώλεια λίπους, μέσω της αύξησης των κατεχολαμινών στο αίμα, ενώσεων που κινητοποιούν τα αποθέματα λίπους που πρόκειται να οξειδωθούν. Το πράσινο τσάι ενισχύει το μεταβολισμό, και συμβάλει στην απώλεια λίπους, χάρη στις κατεχίνες που περιέχει.\nΕκχύλισμα κόκκινης πιπεριάς Capsimax: Περιέχει υψηλή ποσότητα σε καψαϊκινοειδή, υποστηρίζει το μεταβολισμό, την κινητοποίηση του λίπους για την παραγωγή ενέργειας, καθώς και τη θερμόγενεση.\nCLA, Συζευγμένο Λινολεϊκό Οξύ: Αυξάνει την αναλογία μυϊκής μάζας ως προς το σωματικό λίπος, μειώνοντας την αποθήκευσή του και συμβάλλοντας στην ανάπτυξη των μυών.\nΕνεργά συστατικά ανά 2 κάψουλες: 166mg L-καρνιτίνη, 83mg CLA, 33mg καφεΐνη, 9mg νιασίνη (56% Σ.Η.Δ.*), 5mg εκχύλισμα κόκκινης πιπεριάς Capsimax™ (min. 2% καψαϊκινοειδή), 1mg βιταμίνη Β6 (71% Σ.Η.Δ.*).\nΧρησιμοποιείται στα πλαίσια μιας ισορροπημένης διατροφής και ενός υγιεινού τρόπου ζωής.\nΠεριεχόμενο 60 κάψουλες\nΑρ. Γνωστ. ΕΟΦ: 111395/01-11-2018\nLANES Kcaligram 7days, Σύστημα ...\nΞεφύγατε; Κλείστε το φερμουάρ & Νιώστε πιο ανάλαφρη στα αγαπημένα σας ρούχα! Η νέα πρόταση από τη Lanes για άμεση επαναφορά της σιλουέτας σε ΜΟΛΙΣ 7 ημέρες.\nSolgar Thermogenic Complex veg. caps 60s\nΠρωτοποριακή φόρμουλα φυτικών στοιχείων (συνδυασμός 8 συστατικών-κλειδιά) που ρυθμίζει τον μεταβολισμό και στην καύση του λίπους, μέσω της θερμογένεσης.\nΧρήσιμη στην καρδιαγγειακή υγεία, στον έλεγχο του βάρους, στην αδυναμία των μυών και στην αύξηση της αεροβικής αντοχής.\nSolgar Hydroxy Citrate 250mg, 60veg, caps\nSolgar Multiple Fibre Formula veg caps 120s\nΈλεγχος βάρους-δυσκοιλιότητα-προστασία παχέως εντέρου.\nMy Elements Gainer Protein Powder Chocolate, ...\nΥψηλής ισχύος πρωτεΐνη για ενίσχυση όγκου και κορυφαίες επιδόσεις, με υπέροχη γεύση σοκολάτα!\nLamberts Performance Whey Protein Strawberry, ...\nΠρωτεΐνη από ορό γάλακτος συμπυκνωμένη κατά 20% λιγότερο απ’ ότι άλλες πρωτεΐνες.\nΚανονική Τιμή: 67,12 €\nPower Health 7 Days Water Shape Program, 14eff\nΕντατικό πρόγραμμα 7 ημερών για βελτίωση της σιλουέτας και μείωσης των κατακρατημένων υγρών.